DOM ZA ODRASLE OSOBE ZAGREB, Šestinski dol 53                                    IZVJEŠĆA O REALIZACIJI GODIŠNJEG PROGRAMA RADA

[image: image1.jpg]Dom se nalazi na dvije lokacije.
Sjediste je u zapadnom dijelu
Zagreba, Sestinski dol, 53, a
podruznica Mirkovec nalazi

se u mjestu Mirkovec,

Sv. Kriz Zacretje.





OSNOVNI PODACI O USTANOVI

	Naziv ustanove:
	DOM ZA ODRASLE OSOBE ZAGREB

	Adresa ustanove:
	Šestinski dol 53, Zagreb

	Županija:
	Grad Zagreb

	Telefonski broj: 
	01/3770545

	Broj telefaksa:
	01/3778227

	Internetska adresa:
	domzaodraslezagreb@gmail.com

	Adresa podružnice:
	DOM MIRKOVEC, Mirkovec 5, 49223 Sveti Križ Začretje

	Županija:
	Krapinsko-zagorska županija

	Telefonski broj:
	049/227986

	Broj telefaksa:
	049/227398

	Internetska adresa:
	dom.mirkovec@gmail.com

	Šifra ustanove u sustavu Ministarstva soc. politike i mladih:
	554

	Matični broj ustanove:
	1354256

	Broj ustanove u upisniku ustanova:
	MBU:0222-0003 od 18. listopada 2001.

	OIB:
	70271854148

	Upis u sudski registar (broj i datum):
	Tt-99/2679-4 od 04. srpnja 2001.

	Ravnatelj ustanove :
	dr.sc. Marijo Vrdoljak


	Predstojnica podružnice:
	Josipa Kamenečki-Leljak, mag. soc. rada

	Broj smještenih korisnika u Zagrebu:
	18

	Broj smještenih korisnika u Podružnici:
	71

	Broj korisnika usluge dostave obroka u kuću:
	26

	Ukupan broj zaposlenih:
	49

	Broj zaposlenih u Zagrebu:
	18

	Broj zaposlenih u Podružnici:
	31

	Broj stambenih jedinica za organizirano stanovanje uz podršku:
	  2

	Broj korisnika u organiziranom stanovanju uz podršku:
	  8

	
	

	
	


SADRŽAJ:

1. OSNOVNI PODACI

1.1. DJELATNOST DOMA

1.2. PRAVNI POLOŽAJ

1.3. UNUTARNJE USTROJSTVO DOMA

1.4.  STRATEGIJA  RAZVOJA

2. BROJ I STRUKTURA RADNIKA DOMA

3. BROJ KORISNIKA PREMA RODNOSTI, TE VRSTI I STUPNJU  OŠTEĆENJA 

4. OBLIKOVANJE STAMBENOG I ŽIVOTNOG PROSTORA

4.1.NAMJENSKI OBJEKTI

4.2.SPORTSKI TERENI

5. ORGANIZACIJA  SVAKODNEVNOG ŽIVOTA

       5.1. USELJENJE U DOM

       5.2. KOMUNIKACIJA

       5.3. KRETANJE

       5.4. NJEGA

       5.5. ODMOR

       5.6. PREHRANA

       5.7.OBLAČENJE, ODJEĆA I OBUĆA

6. BRIGA O ZDRAVLJU 

7. SOCIJALNI RAD

8. PSIHOSOCIJALNA REHABILITACIJA

 9. RADNA TERAPIJA

10. FIZIKALNA TERAPIJA

11. ORGANIZIRANO PROVOĐENJE SLOBODNOG VREMENA

12. DNEVNI RITAM

13. SURADNJA

14. RAD STRUČNIH TIJELA

15. STRUČNO USAVRŠAVANJE I EDUKACIJA

16. AKTIVNOSTI SUDJELOVANJA KORISNIKA U JAVNOM ŽIVOTU

17. EVALUACIJA RADA

18. INVESTICIJE RADI OBAVLJANJA DJELATNOSTI
1. OSNOVNI PODACI

1.1. DJELATNOST DOMA

Dom u okviru svoje djelatnost pruža slijedeće usluge: stanovanje i prehranu, brigu o zdravlju, njegu, održavanje osobne higijene i pomoći pri obavljanju svakodnevnih aktivnosti, usluge socijalnog rada, psihosocijalne rehabilitacije, radne terapije, usluge organiziranja slobodnog vremena, pratnje i organiziranog prijevoza, savjetodavnog rada i drugih programa u lokalnoj sredini u cilju poboljšanja kvalitete života odraslih osoba s mentalnim teškoćama.

Dom ima otvorene dvije stambene jedinice za stanovanje uz potporu u koje je smješteno 8 korisnika ( Massaryikova  5 korisnica i Bičanićeva 2 korisnika i jedna korisnica ).

Dom pruža i uslugu pomoći i njege u kući u podružnici Mirkovec, te uslugu psihosocijalne rehabilitacije kao stručne pomoći u obitelji ( patronažu ) u Zagrebu, a u planu nam je i pružanje  usluge dnevnog boravka.

1.2. PRAVNI POLOŽAJ

Dom je započeo s radom 20. 03. 1954. godine pod nazivom Prihvatilište za odrasle osobe, kojem je pripojena služba za pomoć „prolaznim osobama „ koje je do tada funkcioniralo u sklopu Crvenog križa. Godine 1978. Prihvatilište proširuje svoju djelatnost i smještajne kapacitete otvaranjem podružnica Mirkovec i Bidružica. U Zagrebu je bio Dijagnostički centar i prolazna služba, a Bidružica i Mirkovec su bili smještajni kapaciteti. Godine 1987. ustanova mijenja naziv u Zavod za socijalno zdravstvenu zaštitu odraslih osoba Zagreb. Godine 1997. Ustanova doživljava preustroj na način da podružnica Bidružica postaje samostalna ustanova a podružnica Mirkovec ostaje i nadalje u sastavu Zavoda. Ustanova mijenja naziv godine 2001. U Dom za psihički bolesne odrasle osobe Zagreb. Danas naša ustanova posluje pod nazivom Dom za odrasle osobe Zagreb. 

Dom je pravna osoba upisana u sudski registar ustanova kod Trgovačkog suda u Zagrebu rješenjem broj: Tt-99/2679-4 od 04. srpnja 2001. godine u registarski uložak s matičnim brojem subjekta 080211241 i upisnik ustanova koji vodi Ministarstvo za demografiju, obitelj, mlade i socijalnu politiku  pod matičnim brojem MBU: 0222-0003 od 18. listopada 2001. godine.

 Dom je javna ustanova socijalne skrbi za odrasle osobe, OIB: 70271854148.


Dom je pravni slijednik Zavoda za socijalno – zdravstvenu zaštitu Zagreb i Doma za psihički bolesne odrasle osobe Zagreb. 

Osnivač Doma je Republika Hrvatska, ovlasti kojega ima Ministarstvo za demografiju, obitelj, mlade i socijalnu politiku.
Dom obavlja svoju djelatnost, posluje i sudjeluje u pravnom prometu pod nazivom: 
DOM ZA  ODRASLE OSOBE ZAGREB.

Sjedište Doma je u Zagrebu, Šestinski dol 53.

Dom ima dislociranu podružnicu,  DOM MIRKOVEC u Svetom Križu Začretje,  Mirkovec 5, kao i dvije dislocirane stambene jedinice u Zagrebu; jedna u Massarykovoj ulici, koja je dobivena od tadašnjeg Ministarstva  socijalne politike i mladih na korištenje i trenutno je u njoj smješteno pet korisnica koje su bile smještene u Šestinskom dolu, te jedna u Bičanićevoj ulici u Zagrebu, koja je u vlasništvu šogora jednog korisnika, koji živi u tom stanu. Uz njega su u tom stanu smještena i dva korisnika koji su bili na smještaju u podružnici Mirkovec.
1.3. UNUTARNJE USTROJSTVO DOMA
Dom pruža gore navedene usluge djelovanjem jedinica ( odjela ) ustrojenih ovisno srodnosti i  povezanosti poslova, te potrebnog broja radnika za njihovo obavljanje:

Lokacija Šestinski dol:

1.  Računovodstveno-administrativni poslovi 

2.  Poslovi socijalnog rada i radne terapije

3. Poslovi pojačane njege i brige o zdravlju 

4. Računovodstveno- administrativni poslovi, poslovi socijalnog rada i radne terapije  kao i  poslovi pojačane njege i brige o zdravlju su pod neposrednim rukovođenjem ravnatelja.
Podružnica Mirkovec: 

1. Poslovi socijalnog rada i radne terapije
2. Odjel pojačane njege i brige o zdravlju

3. Odjel prehrane i pomoćno-tehničkih poslova i pomoći i njege u kući
Radom ustrojbenih jedinica (odjela ) rukovode voditelji koje imenuje i razrješava ravnatelj Doma, a  poslovi socijalnog rada i radne terapije pod neposrednim su rukovođenjem Predstojnika Doma. 
1.4. STRATEGIJA RAZVOJA
Krajem 2011. godine  sve ustanove koje pružaju uslugu smještaja, a u državnom vlasništvu su dobile su smjernice za izradu pojedinačnog plana deinstitucionalizacije  i transformacije doma socijalne skrbi ili druge pravne osobe.  
Sukladno smjernicama Dom za psihički bolesne odrasle osobe Zagreb  napravio je svoj Master plan deinstitucionalizacije i transformacije ustanove u kojem smo se opredijelili za razvoj ustanove u dva smjera i to:
Podružnica Mirkovec predviđena je da se transformira u dom za intenzivnu i dugotrajnu skrb s time da do 2018. godine smanji broj smještenih korisnika za 20% kako bi se sukladno postojećim kapacitetima povećali standardi kvalitete za korisnike na smještaju. U 2011. godine i na smještaju u podružnici Mirkovec bilo je 86 korisnika , od kada radimo na smanjenju broja smještenih korisnika i sada ( početak 2019. godine ) na smještaju imamo 72 korisnika.
Ujedno je u Master planu predviđeno da se u Podružnici Mirkovec od godine 2016. započne s proširenjem vaninstitucionalne djelatnosti u obliku  dostave obroka u kuću, koju inače Podružnica Mirkovec obavlja od  2000.-te godine,  na način da se uz dostavu obroka u kuću pruža i usluga pomoći i njege. Nažalost u Ministarstvu za demografiju, obitelj, mlade i socijalnu politiku su nam sugerirali da nam takva djelatnost nije tržišno isplativa. 

Također se predvidjelo da bi od godine 2017.  za  nekoliko  korisnika organizirali život uz podršku u  jednoj do dvije stambene jedinice i to u partnerstvu sa Centrom za socijalnu skrb Zabok koncentrirajući se na stanove koje korisnici usluga socijalne skrbi imaju u svom vlasništvu ukoliko takvih bude.

Što se tiče Doma Zagreb, na lokaciji Šestinski dol, predviđeno je bilo da se Dom transformira u oblik B tipa ustanove trajnog smještaja s mogućnošću  pružanja usluga u zajednici.

Potrebe za skupinu odraslih osoba s mentalnim teškoćama u gradu Zagrebu su velike u smislu smještaja, dnevnog boravka, pružanja savjetodavnih usluga, psihosocijalne podrške i rehabilitacije. 
Naime, osim naše ustanove na području grada  Zagreba, malo je drugih smještajnih kapaciteta za  populaciju odraslih osoba s teškoćama mentalnog zdravlja, a slična je situacija i sa nekim drugim vaninstitucionalnim oblicima pomoći toj skupini oboljelih građana.
Iz kontakata  s Centrom za socijalnu skrb Zagreb saznali smo da postoji znatna potreba za dnevnim boravkom za odrasle osobe s mentalnim teškoćama. U suradnji s gradom Zagrebom predvidjeli smo otvaranje dnevnog centra u periodu do 2012. godine što je vidljivo u socijalnom planu grada Zagreba za period od 2009. – 2012. godine. Iako  navedena suradnja nije urodila plodom naša ustanova ne odustaje od planiranog otvaranja dnevnog boravka za bolesne odrasle osobe s mentalnim teškoćama kao svojevrsnog podrške obitelji, a i pojedincima koji žive sami,  kako bi se oboljela osoba što duže zadržala u svojem obiteljskom okruženju, čime se ujedno i prevenira institucionalizacija. 

Projekt otvaranja dnevnog boravka doživio je tijekom godine 2013. svojevrsne preinake, tako da se od prijašnjeg plana otvaranja dnevnog boravka pri Domu na lokaciji Šestinski dol odustalo i traže se moguća rješenja u smislu iznajmljivanja ili dobivanja gradskog prostora za tu namjenu u Zagrebu. Rad u dnevnom centru obavljali bi preraspodjelom rada iz postojećeg kadra zaposlenika.

Od 2015. godine do 2018. godine planirano je smanjenje smještajnog kapaciteta za 20% i usmjeravanje korisnika u organizirano stanovanje. Plan je do 2018. godine bio  otvoriti 5 stambenih jedinica i izmjestiti do 20 korisnika u takav oblik zbrinjavanja.

Do sada smo otvorili dvije stambene jedinice u Zagrebu, Massarykova ulica 5, i Bičanićeva 44  i tako deinstitucionalizirali 7 korisnica, i jednog zadržali u svom vlastitom domu sprečavajući na taj način njegovu institucionalizaciju.
Misija 

Misija našeg Doma je senzibiliziranje javnosti (uže i šire zajednice) prema osobama s teškoćama menrtalnog zdravlja u smislu njihova prihvaćanja kao osoba s jednakim pravima, ljudskim dostojanstvom i potrebom za prihvaćanjem u društvu.

Pružamo uslugu skrbi uz psihosocijalnu i radnu rehabilitaciju  u vidu ponovnog uspostavljanja, održavanja i unapređenja životnih vještina i radnih navika.

Stremimo ka cilju izdvajanja pojedinaca, s dostatnom razinom životnih vještina, u druge oblike vaninstitucionalne skrbi  (stanovanje uz podršku – stambena zajednica)
PRILOG 1: STAMBENA ZAJEDNICA
Misija nam je i smanjenje smještajnog kapaciteta i poboljšanje standarda smještenih korisnika.
Vizija

· vokacijska rehabilitacija

· dnevni boravak kao podrška obiteljima i pojedincima s ciljem zadržavanja odraslih osoba s mentalnim teškoćama u obiteljskom okruženju a time i prevencija institucionalizacije

· razvoj drugih oblika vaninstitucionalne skrbi (patronaža, pomoć i njega u kući)
PRILOG 2: Izvještaj o provođenju vaninstitucionalne skrbi o starijim osobama u obliku  dostave obroka u kuću  za 2018. godinu


Da bismo kroz našu misiju ostvarili našu viziju potrebno je investiranje u jačanje kadrovskih kompetencija kroz sustavnu edukaciju i usavršavanje zaposlenika kao i uvođenje europskih standarda glede pružanja usluga stručne socijalne skrbi (broj stručnih radnika na broj korisnika) , te adekvatni profili stručnih radnika (timski pristup – soc. radnik, radni terapeut, liječnik spec. psihijatar, psiholog, med. sestra, defektolog). Također bi bila potrebna i supervizija stručnih radnika.
Jednu od predviđenih vaninstitucionalnih usluga u zajednici  započeli smo  u ožujku 2015. godine  kroz:

PROJEKT PSIHOSOCIJALNE PODRŠKE I REHABILITACIJE

P P R

Kroz našu misiju pokrenuli  smo  pilot projekt psihosocijalne podrške i rehabilitacije  za odrasle osobe s mentalnim teškoćama na području grada Zagreba.

Cilj projekta  je prevencija institucionalizacije osobas teškoćama mentalnog zdravlja, koji bez psihosocijalne podrške i rehabilitacije u pravilu završavaju smješteni u institucije socijalne skrbi.
 Cilj nam je kroz podršku i rehabilitaciju poduzimati aktivnosti koje su usmjerene na ponovno uspostavljanje, održavanje i unapređivanje socijalnih vještina, radnih navika 

( do vokacijske rehabilitacije ), omogućavanje stabilnog stanja zdravlja, s ciljem što dužeg zadržavanja odraslih osoba s mentalnim teškoćama u obiteljskom okruženju, čime bi se uz prevenciju institucionalizacije znatno podizala i kvaliteta života ciljne skupine.

Da bi postigli ciljeve predviđene su aktivnosti koje uključuju razvoj i unapređenje postojećih vještina potrebnih za samostalan život ili život uz podršku u zajednici uz prethodnu procjenu razine vještina i samostalnosti koja bi se vršila na temelju individualnih razgovora s korisnicima primjenom različitih instrumenata procjene kapaciteta za samostalan život ( standardna procjena socijalnog funkcioniranja primjenom upitnika OSA, MANSA, procjena socijalnih vještina, uključujući aktivnosti samozbrinjavanja ( briga o vanjskom izgledu, briga o odjeći,  briga o redovitom uzimanju lijekova, potrebi redovitih liječničkih kontrola, razumijevanje pisanih uputa, ostvarivanje svojih zakonskih prava, korištenje gradskog prijevoza, samostalna briga o financijama, kvalitetno provođenje slobodnih aktivnosti.


Projekt je usmjeren i na područje osnovnih komunikacijskih vještina ( kako započeti  razgovor, slušati druge, postavljati pitanja, održavati razgovor, izražavati osjećaje ), rješavanje konfliktnih situacija ( uključujući  vještine pregovaranja, izražavanje neslaganja s drugim mišljenjem bez svađe, postizanje kompromisa).

Psihosocijalna  podrška usmjerena je i na razvoj vještina asertivnosti,  sklapanja prijateljstva,  pronalaženje partnera, učenje koraka rješavanja problema, usvajanje pravila pristojnog ponašanja.


Kroz radno terapijske aktivnosti i vježbe utvrđuje se razina usvojenih vještina.


Uz sve to paralelno  se radi i s članovima obitelji korisnika naše usluge kroz edukativne radionice, grupe za roditelje/skrbnike/članove obitelji ( 1-2 puta mjesečno ), kao i kroz individualno savjetovanje prema potrebi, s ciljem pomoći roditeljima, skrbnicima i članovima obitelji korisnika da što više potiču samostalnost svog oboljelog člana, da se i sami što uspješnije nose s bolešću svog oboljelog člana, kroz dobivanje informacija o bolesti, liječenju, načinima poticanja samostalnosti, usvajanje uspješnih komunikacijskih modela unutar obitelji koji bi pridonosili općem dobro stanju i prevenciji  pogoršanja bolesti.


Naravno u projektu smo predvidjeli i promociju koja je uključivala informacije o uslugama koje se pružaju, namijenjena centrima za socijalnu skrb, zdravstvenim institucijama, potencijalnim korisnicima i građanima, senzibiliziranju javnosti prema psihički oboljelim osobama u smislu njihova prihvaćanja kao osoba s jednakim pravima, ljudskim dostojanstvom i potrebom za prihvaćanjem u društvu.


Projektom smo predvidjeli i određeno investiranje u jačanje kadrovskih kompetencija kroz edukaciju i  usavršavanje,stručnog osoblja Doma,  kao i supervizija stručnog osoblja uključenog u provođenje projekta. 

Sama provedba projekta  praćena je kroz čitavo vrijeme provođenja kroz redovite sastanke tima uključenog u izvođenje projekta, praćenjem napretka osoba uključenih u projekt, praćenjem podataka o zadovoljstvu  uslugom korisnika i članova njihove obitelji,  kao i korištenjem evaluacijskih instrumenata na početku i na kraju projekta. Čitav projekt  je supervizijski pokriven preko dr. Ivezić iz PB Vrapče.


Naša ustanova  je u svrhu provođenja projekta angažirala svoje stručno osoblje 
( socijalni radnik, radni terapeut ) , uz angažiranje dodatnog radnog terapeuta, a po potrebi se angažira i  drugo, postojeće osoblje Doma. 


U projekt je uključeno 9 osoba kao direktnih korisnika usluge (uz članove njihovih obitelji  i/ili skrbnika ),  kojima  se usluga pružala permanentno kroz godinu s dinamikom od dva puta tjedno po dva sata po korisniku.


Predviđeno provođenje projekta je 12 mjeseci, s ciljem svakogodišnjeg produživanja njegova provođenja. Provođenjem projekta, posebice rezultatima, želimo demonstrirati koliko su usluge psihosocijalne pomoći i rehabilitacije u zajednici važne za održavanje zdravlja ljudi  kao i da značajno smanjuju potrebu za hospitalizacijom i smještajem u instituciju. Također vjerujemo da će doći i do promjene stavova u zajednici povezanih sa stigmom osoba s mentalnim teškoćama. Želimo pokazati da osobe s teškoćama mentalnog zdravlja mogu živjeti u zajednici, da tamo pripadaju kao i svi drugi ljudi. 


Vjerujemo da su pozitivni rezultati projekta potaknuli razvoj ovakvih usluga i izvan grada Zagreba.  Vjerujemo da će važnost pružanja ovakvih oblika vaninstitucionalnih usluga u zajednici biti prepoznata na svim nivoima od korisnika, članova obitelji, stručnjaka, kao i politike koja donosi odluke, te da smo probudili interes kako bi  projektne aktivnosti  prerasle u redovne usluge  sustava socijalne skrbi.
U tu svrhuo držana je pri kraju proteka godine dana od početka provođenja projekta  javna tribina nmijenjena stručnoj javnosti i svim zainteresiranim, gdje su se prezentirali  postignuti rezultati.

PRILOG 3: PPR
2. BROJ I STRUKTURA RADNIKA

U Domu se ukupno utvrđena (sistematizirana)  radna mjesta, potreban broj radnika i zahtijevana stručna sprema u skladu sa pripadajućim ustrojbenim jedinicama kako je prikazano u sljedećim tabelama.


Kod navođenja naziva radnih mjesta isti su navedeni u muškom ili ženskom rodu, ali se podrazumijeva da izvršitelji poslova mogu biti oba spola.
U Domu je zaposlen 49 radnika.

	Br.
	Radno mjesto
	 Broj radnika 
	Stručna sprema

	1.
	Ravnatelj
	1
	Diplomski ili dodiplomski sveučilišni studij društvenog usmjerenja

	2.
	Predstojnik Podružnice
	1
	Diplomski ili dodiplomski sveučilišni studij društvenog usmjerenja

	
	UKUPNO
	2
	



U domu su računovodstveno- administrativni poslovi  pod neposrednim rukovođenjem ravnatelja.


	Računovodstveno-administrativni poslovi
 lokacija Šestinski dol

	Br.
	Radno mjesto
	 Broj radnika 
	Stručna sprema

	1.
	Šef računovodstva, financijski knjigovođa
	1
	Diplomski ili dodiplomski sveučilišni studij ekonomskog usmjerenja

	2.
	Računovodstveni referent

likvidator - blagajnik
	1
	Srednjoškolsko obrazovanje ekonomskog usmjerenja

	3.
	Računovodstveni referent

materijalni knjigovođa
	1
	Srednjoškolsko obrazovanje ekonomskog usmjerenja

	4.
	Administrativni referent
	1
	Srednjoškolsko obrazovanje 

	5.
	Ekonom, vozač
	   1
	Srednjoškolsko obrazovanje ekonomskog smjera,

tehničkog smjera, društvenog smjera

	6.
	Kuhar
	   2
	Srednjoškolsko obrazovanje ugostiteljskog smjera

	
	
	
	

	
	 
	  
	

	7.
	Čistačica
	   1
	NKV – Osnovna škola

	
	
	   
	

	
	UKUPNO


	      8
	


	Poslovi socijalnog rada i radne terapije, te poslovi pojačane njege i brige o zdravlju  lokacija Šestinski dol, 

	Br.
	Radno mjesto
	 Broj radnika 
	Stručna sprema

	1.
	Socijalni radnik
	2
	Diplomski sveučilišni studij socijalnog rada

	2.
	Medicinska sestra
	   1
	Stručni studij sestrinstva

	3.
	Medicinska sestra
	   3
	Srednjoškolsko obrazovanje za medicinske sestre

	4.
	Njegovateljica
	   3
	Osnovna škola i tečaj za njegu


	
	UKUPNO


	      9
	


Poslovi socijalnog rada i radne terapije i poslovi pojačane njege i brige o zdravlju su pod neposrednim rukovođenjem ravnatelja. 
	Poslovi socijalnog rada i radne terapije
Podružnica Mirkovec

	Br.
	Radno mjesto
	Broj radnika
	Stručna sprema

	1.
	Socijalni radnik
	     1
	Diplomski sveučilišni studij socijalnog rada

	2.
	Radni terapeut
	     1
	Diplomski sveučilišni studij socijalnog rada, psihologije ili stručni studij radne terapije

	
	
	
	

	
	UKUPNO
	2
	


	Odjel njege i brige o zdravlju, Podružnica Mirkovec

	Br.
	Radno mjesto
	Broj radnika
	Stručna sprema

	1.
	Voditelj odjela
	1
	VŠS medicinskog smjera ili Stručni studij sestrinstva

	2.
	Medicinska sestra
	5
	Srednjoškolsko obrazovanje za medicinske sestre

	3.
	Fizioterapeut
	1
	Srednjoškolsko obrazovanje za fizioterapeuta

	4.
	Njegovateljica
	8
	Osnovna škola i tečaj za njegu

	
	UKUPNO
	   15
	


	Odjel prehrane i pomoćno -tehničkih  poslova i pomoći i njege u kući Podružnica Mirkovec

	Br.
	Radno mjesto
	Broj radnika
	Stručna sprema

	1.
	Ekonom – vozač, kućni majstor
	1
	Srednjoškolsko obrazovanje ekonomskog trgovačkog ili drugog odgovarajućeg usmjerenja

	2.
	Skladištar – kućni majstor
	1
	Srednjoškolsko obrazovanje tehničkog ili drugog odgovarajućeg usmjerenja

	3.
	Kuhar
	3
	Srednjoškolsko obrazovanje ugostiteljskog usmjerenja

	4.
	Pomoćni kuhar
	2
	Osnovna škola i završeno osposobljavanje za pomoćnog kuhara

	5.
	Servirka, pomoćni radnik u kuhinji
	1
	Osnovna škola

	6.
	Pralja -glačara
	2
	Osnovna škola

	7.
	Čistač/ica
	2
	Osnovna škola

	    8.
	Njegovatelj/ca za pomoć i njegu u kući
	      1
	PKV položen tečaj za njegovatelja

	
	              UKUPNO
	   13
	


3. BROJ KORISNIKA PREMA RODNOSTI, TE VRSTI I STUPNJU OŠTEĆENJA


   - stanje 31.12.2018.

	Dob

	Pokretni

	Teže pokretni

	Nepokretni

	Ukupno


		muškarci

	žene

	svega

	muškarci

	žene

	svega

	muškarci

	žene

	svega

	muškarci
	žene

	svega


	Od 18 do 24
	0 

	 1
	1
	0 

	0 

	0

	0 

	 0

	0

	0

	1
	1

	od 
25 do 29
	 0

	0

	0

	0

	0

	0

	 0

	 0

	0

	0

	0

	0


	od 
30 do 39
	3
	1
	4
	1
	1
	0
	0 

	 0

	0

	    4
	1
	5

	od 
40 do 49
	1
	3
	4
	1
	0

	1
	 0

	0

	0

	2
	3
	5

	od 
50 do 59
	11
	4
	15
	3
	2
	5
	0 

	0 

	0
	13
	7
	20

	od 
60 do 64
	1
	2
	3
	2
	3
	5
	1 

	0
	1
	4
	5
	9

	od 
65 do 69
	5
	0
	5
	2
	0
	2
	1
	2
	3
	8
	2
	10

	od
70 do 74
	1
	1
	2
	2
	1
	3
	 0
	 0
	0

	3
	2
	5

	od 
75 do 79
	 3
	 0
	3
	1
	4 

	5
	0
	0
	0
	4
	4
	8

	od 
80 do 84
	0 

	0 

	0

	0
	3
	3
	 0

	1
	1
	    0
	4
	4

	od 
85 do 89
	 0

	0

	0

	0 

	2
	2
	 1
	0 

	1
	1
	2
	3

	od 
90 godina

	 0

	 0

	0

	 0

	 0
	0
	 0

	 1
	1
	0

	1
	1

	više od 100

	0 

	0 

	0

	 0

	0 

	0

	 0

	 0

	0

	0

	0


	Ukupno

	25
	12
	37
	11
	16
	27
	3
	4
	7
	39
	32
	71

		 

	 

	 

	 

	 

	 



	
	

	


Obzirom na dominantnu vrstu oštećenja struktura smještenih korisnika je slijedeća:

· Intelektualno oštećenje

14
· Mentalno oštećenje


54
· ovisnost o alkoholu


  5
· kronična bolest 


  5
· tjelesno oštećenje


  3

· oštećenje sluha


  3
4. OBLIKOVANJE STAMBENOG I ŽIVOTNOG PROSTORA
4.1. NAMJENSKI OBJEKTI
Lokacija Šestinski dol:

Zgrada Doma ima  ukupno 300 m2 i nalazi se na zemljištu od 1700m2 ( voćnjak ).

U prizemlju zgrade je upravni dio Doma,  prostor računovodstva te sanitarni čvor.

Na katu zgrade prostor je namijenjen za korisnike i to:

· jedinica za pojačanu njegu ( 5 soba; 1 trokrevetna, 3 četverokrevetne i 1 višekrevetne 
  -  117,63m2

· dvije sobe namijenjene za prostor dnevnog boravka ( kuhinja + dnevni boravak, cca 45m2)

· zajednički prostor namijenjen korisnicima (dnevni boravak koji je ujedno i blagovaona, sanitarni prostori ) – 26,65 m2

· kuhinja, ambulanta kancelarija soc. radnika prostor za čisto i nečisto rublje, sanitarni čvorovi i skladište – 97,59 m2

Podružnica Mirkovec:

Podružnica Mirkovec ima u svom sasatavu 3 građevine i to:

1. UPRAVNU ZGRADU
2. ZGRADU DVORCA U KOJOJ SU SMJEŠTENI KORISNICI I KOTLOVNICA DOMA
3. ZGRADU U KOJOJ JE SMJEŠTENA KUHINJA, KORISNIČKA BLAGOVAONA TE DOMSKA PRAONA RUBLJA
Pored navedenih građevina Podružnica Mirkovec u svom sastavu ima i zelene površine i jezero i to:

· park, livada i perivoj – cca. 38000 m2

· jezero – cca.2500 m2

· biološki pročistač otpadnih voda – cca.100 m2

Ad 1.) UPRAVNA ZGRADA ima ukupno 155 m2 i to:  

· kancelarije i ambulanta – 7 prostorija – 85m2

· blagovaonica za radnike i čajna kuhinja – 30m2

· garderoba njegovatelja – 3m2

· priručno skladište korisničke odjeće- 7m12

· sanitarni čvorovi ( 2  WC i 1 tuš ) – 6m2

Ad 2.) ZGRADA DVORCA  ima cca. 1500m2

· kotlovnica  u podrumskom dijelu dvorca – 60m2

· skladište  u podrumskom dijelu dvorca 33m2

· prostor za radno okupacijske aktivnosti u podrumu dvorca – 78m2

· prostor za dnevni boravak korisnika  – zajednički prostor – 80m2 ( od toga prostor kantine 5m2)

· dva hola na ženskoj strani dvorca koja ujedno služe i za dnevno boravljenje korisnica – u prizemlju 60m2 te na katu 65m2

· sanitarni čvorovi za korisnike – muška strana 56m2 ( u prizemlju, kupaonica te 2 WC-a -  27m2, na katu, 1 odvojeni WC, potpuno uređena kupaonica s tri tuša i dva WC-a, u sklopu čega je i prostor garderobe za korisnike –29m2

· sanitarni čvorovi – ženska strana, u prizemlju kupaonica s tri tuša i 2 WC-a, te jedan zaseban WC s tušem  u sklopu sobe na  ženskom stacionaru, te 1WCna  ženskom katu –30m2   
· sanitarni čvor u prizemlju uz prostor za dnevni boravak korisnika, 2 WC-a – 12m2

· STAMBENI PROSTOR – SPAVAONICE KORISNIKA

· ukupno 480m2 spavaonica kojih ima ukupno 8 muških i 7 ženskih

· od toga  muški dio 295m2, a ženski dio 185m2 

Spavaonice korisnika su slijedeće: 

MUŠKI DIO – 295m2
· soba 1  ( 4 kreveta) - 28m2

· soba 2  (3 kreveta)  - 24m2

· soba 3 ( 6 kreveta) -  36m2

· soba 4  ( 7 kreveta) -  41m2

· soba 5 ( 10 kreveta) -  72m2

· soba 6 ( soba za fizioterapiju) -  22m2

· soba 7 ( 5 kreveta) -  34m2 – stacionarni dio 

· soba 8 ( 6 kreveta) - 38m2 – stacionarni dio

ŽENSKI DIO- 185 m2
· soba 9 ( 6 kreveta) – 30m2 – stacionarni dio

· soba 10 ( 4 kreveta) – 19m2 – stacionarni dio

· soba 11 (  2 kreveta) -  15m2 – stacionarni dio

· soba 12 ( 3 kreveta) – 14 m2 – stacionarni dio

· soba 13 ( 5 kreveta) – 32m2

· soba 14 ( 4 kreveta) – 20m2

· soba 15 ( 8kreveta) – 55m2  

· tavanski prostor doma 483m2

· hodnici 73m2

· ulaz u dvorac – 24m2

· unutrašnje dvorište – 285m2

- MRTVAČNICE – NEMA
Ad 3.) ZGRADA KUHINJE DOMA I DOMSKE PRAONICE RUBLJA – 219m2

· kuhinja 62 m2
· blagovaonica korisnika i predprostor za pranje ruku te WC –  51m2+9m2

· hodnici – 8 m2

· tuš, WC i garderoba kuhara – 6m2

· dio skladišta sa namirnicama za kuhinju – 20m2 u podrumskom dijelu prostor za prašak za rublje i za prljavo rublje – 4m2

· prostor za glačanje i skladištenje rublja 31m2
4.2. SPORTSKI TERENI 

Dom  je godine 2010. uredio u podružnici Mirkovec sportski teren – nogometno igralište koje je ujedno i jedini sportski teren u Domu. Služi za održavanje sportskih susreta korisnika, kao i ostalih aktivnosti korisnika na otvorenom kao što su tjelovježba i radno okupacijske aktivnosti.
5. ORGANIZACIJA SVAKODNEVNOG ŽIVOTA

5.1. USELJENJE U DOM

Nakon odluke Komisije za prijam korisnika dogovara se datum dolaska na smještaju ustanovu sa nadležnim Centrom za socijalnu skrb,  skrbnikom korisnika ili obitelju  korisnika. 

Po dolasku u ustanovu s korisnikom se obavlja inicijalni razgovor i intervju u kojem se nastoji bolje upoznati korisnika, ( socijalni radnik, glavna medicinska sestra i radno okupacijski terapeut ) te ga informirati i upoznati sa domskim inventarom, njegovom sobom, zajedničkim prostorijama ( dnevni boravci, blagovaona, kantina doma,  prostori za radnu terapiju, sanitarni čvorovi, uprava doma),  sa kućnim redom doma, sa korisnicima  koji će biti sa njime u sobi kao i ostalim korisnicima kojima će se predstaviti na prvom sastanku skupa korisnika. Korisnika se također upoznaje sa okolišem doma kao i lokalnom zajednicom i njezinim resursima u kojoj je dom smješten.

Korisniku se dodjeljuje osobni inventar ( krevet, noćni ormarić, garderobni ormar ) te se ga upoznaje sa njegovim obvezama glede čuvanja istog.
PRILOG 4: Izvješće o radu komisije za prijem i otpust korisnika u 2018. godini

5.2. KOMUNIKACIJA

Komunikacija sa korisnikom se odvija na dnevnoj bazi i po potrebi. Komunikacija s vanjskim svijetom može se održavati pismenim putem,  telefonskim razgovorima i posjetima. Svim osobama koje žive u ustanovama dozvoljena je upotreba javne telefonske govornice koja je instalirana u krugu doma. Kako su korisnici financijski ograničeni pa nisu u mogućnosti redovito održavati kontakt s vanjskim svijetom, po potrebi im se omogućava i upotreba službenih domskih telefona kao i elektronska pošta. Pravo na slobodu i privatnost korespondencije i komunikacije koju jamči hrvatski zakon i međunarodno pravo zagarantirani su svim korisnicima doma.

5.3. KRETANJE
U okviru domskih prostora i okoline doma korisnicima je dozvoljeno slobodno  kretanje. Poštujući pravila kućnog reda, dozvoljeno je i slobodno kretanje izvan doma; odlasci u obližnja naselja, trgovine, crkvu, groblje, knjižnicu i slično, ali u suglasnosti i dogovoru sa službujućim osobljem doma, kako bi se izbjegle nepotrebne poteškoće u organizaciji svakodnevnog života i programa rada  u domu.

5.4. NJEGA

Svi korisnici nisu u stanju voditi brigu o sebi, pa je potrebno svakodnevno provoditi njegu i brigu o korisnicima po zaposlenim radnicima doma 8 održavanje svakodnevnih fizioloških i higijenskih potreba korisnika, oblačenje i svlačenje, hranjenje, poduzimanje preventivnih mjera u sprečavanju dugotrajnog ležanja, vođenja brige o osobnim predmetima korisnika, pratnja korisnika na specijalističke preglede, vođenje zdravstvene dokumentacije, dezinfekcija pomagala i ostalog materijala i pribora, previjanja i njege rana.

Usluge fizikalne terapije se provode u domu po domskom fizioterapeutu, a po potrebi i putem doznaka Hrvatskog zavoda za zdravstveno osiguranje.
5.5. ODMOR
Pravilnikom o kućnom redu  predviđen je dnevni i noćni odmor korisnika. Dnevni odmor predviđen je u vremenu od 13,30 – 15,30, a noćni odmor od 22,00 – 5,30 sati.                                                                                                                                                                                                         
5.6. PREHRANA

U domu se vrši svakodnevno pripremanje pet obroka za prehranu korisnika ( dijabetičari 6 obroka), od čega se pripremaju tri standardna obroka,  pojačani obroci, te dijetalni obroci          ( ulkusni, dijabetički i neslani ). Pored korisnika koji se nalaze na smještaju u ustanovi, u domu se vrši priprema i za korisnike vaninstitucionalne skrbi o starijim osobama 

( njih 25-35 ) na području koja se nalaze u radijusu od 70 km od doma ( opčine Sveti Križ Začretje, Bedekovčina te grad Zabok ).
Podjela dnevnih obroka utvrđena je Pravilnikom o kućnom redu. Korisnicima sa teškoćama gutanja i usitnjavanja hrane zubima usitnjava se hrana.  Jelovnik za prehranu korisnika izrađuje se mjesečno po komisiji koju čine voditelj prehrane, voditelj pojačane njege i  kuhar uz  prisustvovanje jednog predstavnika korisnika. Na jelovniku su zastupljene sve namirnice sukladno dnevnim  normativima i potrebama čovjeka. 

Mikrobiološka i bioenergetska kontrola hrane vrši se od strane nadležne higijensko epidemiološke službe, kao i uzimanje briseva s površina i opreme za pripremanje i posluživanje hrane korisnicima. 

Od početka 2014. godine započeli smo s uvođenjem HACCAP sustava u skladištenju i pripremi hrane koji u smanjenom opsegu kontinuirano provodimo.

5.7. OBLAČENJE, ODJEĆA I OBUĆA

Smještenim korisnicima osigurava se odjeća i obuća sukladno godišnjim normativima i potrebama odjeće i obuće. Odjeća i obuća za korisnike nabavlja se dva puta godišnje i to ljetna i zimska.
 Korisnici  koji mogu sami voditi brigu o svojoj garderobi imaju na raspolaganju garderobne ormare u kojima mogu držati svoju odjeću. Istu mogu dati  jednom tjedno na pranje u domsku praonicu rublja koja se prima i vraća po službujućem njegovateljskom osoblju u domu.

Korisnici koji nisu sposobni voditi brigu o svojoj odjeći i obući ista se izdaje preko službujućeg njegovateljskog osoblja. Njegovatelji prema potrebi pomažu korisnicima koji za to nisu sposobni,  pri  kupanju, presvlačenju, oblačenju, obuvanju i vođenju osobne higijene.

6. BRIGA O ZDRAVLJU

Uz zaposlene radnike  - medicinske sestre, fizioterapeuta i njegovatelje usluge zdravstvene zaštite pružaju se na dvije lokacije i to na lokaciji Šestinski dol i lokaciji podružnice u Mirkovcu.
U Zagrebu, za lokaciju Šestinski dol uslugu primarne zdravstvene zaštite pruža liječnica ordinacije pri Domu zdravlja Zagreb – zapad prema programu dolaska, a uslugu liječnika psihijatra jednom mjesečno pruža liječnik psihijatar zaposlenik u PB Vrapče. Ostale usluge zdravstvene zaštite ( stomatološka ordinacija, ginekološka ordinacija, laboratorij itd.) pružaju se u Domu zdravlja Zagreb – zapad, a specijalističke preglede u bolnicama grada Zagreba.

U Podružnici Mirkovec jednom tjedno dolazi liječnik primarne zdravstvene zaštite

 ( zaposlenik doma zdravlja Zagorska sela), liječnik specijalist psihijatar dolazi jednom tjedno

 ( zaposlenik PB Vrapče), te po potrebi i ortoped fizijatar ( za ortopedska pomagala te fizikalnu terapiju. Ostale usluge zdravstvene zaštite ( ginekološka ordinacija, laboratorij i sl. ) provode se u Općoj bolnici Zabok. 
Stomatološka zaštita provodi se preko stomatološke ambulante u Svetom Križu Začretje.

U Domu se provodi i fizikalna terapija po fizioterapeutu Doma, za što smo namjenski namjestili jednu sobu u prizemlju na muškoj strani dvorca.

Jednom mjesečno odvozi se medicinski i infektivni otpad po ugovorenom dobavljaču. Također se redovito obavlja potrebna dezinfekcija, deratizacija i dezinsekcija Doma.

Svim  korisnicima koji nisu u stanju voditi brigu o sebi pruža se svakodnevno potrebna njega i briga o zdravlju  po zaposlenom medicinskom osoblju, a  koja podrazumijeva brigu o fizičkom i psihičkom stanju te zadovoljavanju osnovnih životnih potreba korisnika ( održavanje svakodnevnih fizioloških i higijenskih potreba korisnika, disanje, unos hrane i tekućine, eliminacija, kretanje, odmor i spavanje, oblačenje, svlačenje, poduzimanje preventivnih mjera u sprečavanju posljedica dugotrajnog ležanja, održavanje normalne temperature tijela, izbjegavanje štetnih utjecaja okoline, komunikacija s drugim ljudima, obavljanje svrsishodnog rada, rekreacija, učenje, briga o čistoći odjeće, obuće i pristojnim izgledu korisnika,briga o čistoći i urednosti osnovnog prostora korisnika,  vođenje brige o osobnim predmetima korisnika, pratnja korisnika na specijalističke preglede, nabava i distribucija lijekova, pelena i drugih ortopedskih pomagala,vođenje zdravstvene dokumentacije, dezinfekcija pomagala i ostalog materijala i pribora, previjanje i njega rana).


Usluge brige o zdravlju i njege obuhvaćaju postupke prikupljanja podataka koji se odnose na promatranje korisnikovog stanja i ocjenu funkcionalne sposobnosti korisnika u svrhu utvrđivanja potreba za zdravstvenom njegom, planiranja zdravstvene njege i provjere uspješnosti zdravstvene njege. Usluge obuhvaćaju sudjelovanje u pripremi i izvođenju jednostavnih medicinsko-tehničkih zahvata, primjenu peroralne i parenteralne terapije prema uputi liječnika, prepoznavanje hitnih stanja i pružanja prve pomoći, te edukaciju korisnika. Usluge također podrazumijevaju pomoć,  poticaj i nadzor u obavljanju aktivnosti usmjerenih zadovoljavanju korisnikovih potreba, stalni nadzor u kontinuiranom uzimanju propisane terapije, izvođenje terapijskih i socioterapijskih postupaka, provođenje zdravstvenog odgoja i pripreme korisnika za druge oblike skrbi, pratnju korisnika, skrb tijekom noći, usluge fizikalne terapije, usluge pedikure, usluge šišanja i brijanja, te usluge zbrinjavanja umrlog korisnika.

Pružanje usluga brige o zdravlju i njege provodi se u skladu s individualnim planom, planom njege i potrebama korisnika .
PRILOG 5: Izvještaj o radu primarne zdravstvene zaštite korisnika Doma Mirkovec za 2018. godinu 

PRILOG 5a: Izvještaj o radu primarne zdravstvene zaštite korisnika Doma Zagreb, Šestinski dol za 2018. godinu 

7. SOCIJALNI RAD

Stručno socijalni rad obavlja se u Domu po zaposlenim socijalnim radnicima u čiji 

djelokrug rada spadaju poslovi planiranja i programiranja rada, poslovi vođenja dokumentacije, praćenja, zapisnika, evidencija, poslovi socijalno terapijskog rada, poslovi suradnje i kontakata sa drugim ustanovama,  pojedincima  i širom društvenom zajednicom, poslovi sudjelovanja i organiziranja rekreativnih i kulturno-zabavnih aktivnosti, stručno usavršavanje i edukacija, evaluacija rada kao i ostali poslovi sukladno planu i programu rada socijalne službe.

Usluge socijalnog rada obuhvaćaju upoznavanje korisnika s novom sredinom, pomoć pri uključivanju, praćenje razdoblja adaptacije, pomoć pri rješavanju konfliktnih i drugih kriznih situacija, iniciranje primjene potrebnih oblika zaštite, stručni rad i suradnja s obitelji korisnika, priprema korisnika za primjenu drugih oblika zaštite, suradnja s nadležnim centrima za socijalnu skrb, suradnja s ostalim nadležnim tijelima, praćenje programa rada, primjena različitih metoda podrške u svrhu usmjeravanja i osposobljavanja za rješavanje problema, savjetodavni rad i podrška korisniku i članovima obitelji, individualni i grupni rad, vođenje evidencije i dokumentacije.
PRILOG 6: Izvješće o radu socijalnog radnika u Domu Mirkovec za 2018. godinu
PRILOG 6a: Izvješće o realizaciji stručnog programa rada u Domu Zagreb za 2018. godinu
PRILOG 6b: Izvješće o realizaciji stručnog programa rada u Domu Mirkovec za 2018. godinu

8. PSIHOSOCIJALNA REHABILITACIJA
Psihosocijalna rehabilitacija provodi se u multidisciplinarnom timskom radu stručnih 
radnika, a prema potrebi i vanjskih suradnika ( psihijatar i dr. ), ovisno o potrebama korisnika. 

Usluge psihosocijalne rehabilitacije obuhvaćaju usluge stručnog tima s ciljem:

· poboljšanje opće kvalitete zdravlja i života korisnika,

· prepoznavanja rane faze pogoršanja psihičkog stanja,

· očuvanja i razvoja samostalnosti, vještina samozbrinjavanje i odgovornosti,

· obavljanja dnevnih i radnih aktivnosti,

· osposobljavanja i razvijanja socijalne mreže i odnosa,

· postizanja veće razine socijalnog nivoa funkcioniranja korisnika,

· aktivnog uključivanja korisnika i njihovih članova obitelji u rehabilitaciju,

· integracije korisnika u lokalnu zajednicu.
Osim svakodnevnih poslova stručnih radnika, posebice socijalnih radnika, koji uključuje 

pomoć u zadovoljavanju svakodnevnih životnih potreba, individualnog rada s korisnicima, provodi se i terapijski stručni rad u okviru terapijskih grupa i skupa korisnika, a sve u cilju što sadržajnijeg i kvalitetnijeg života korisnika u domskoj sredini. 
Psihosocijalna rehabilitacija provodi se kroz: 

a) individualni rad

· upoznavanje novih korisnika i pomoć u prilagodbi korisnika na život u Domu 

· razvijanje dobrih međuljudskih odnosa

· pomoć pri rješavanju socijalnih, zdravstvenih, obiteljskih i drugih problema

· motiviranje i pomoć pri uključivanju u radne i kulturno-zabavne aktivnosti
b) grupni rad s korisnicima

· grupe socijalnih vještina

· sastanci skupa korisnika

· grupe za samozbrinjavanje

· grupe korisnika s posebnim potrebama

· grupa korisnika ovisnih o alkoholu

· grupa psihotičara 

· socio-terapijska grupa muških korisnika

· grupe za očuvanje motoričkih vještina
Usluge psihosocijalne rehabilitacije odnose se na kognitivne i funkcionalne vještine kao i razvoj socijalnih vještina koje mogu biti ostvarene kod osoba koje se rehabilitiraju, a uključuju:

· provođenje socioterapije ( rješavanje aktualnih i socijalnih problema korisnika, socijalno vođenje i usmjeravanje, podrška i savjetovanje ),

· socijalnu rehabilitaciju i aktivnosti samozbrinjavanja ( poticanje i održavanje komunikacijskih i socijalnih vještina; razvoj socijalnih i emocionalnih osobina; snalaženje u prostoru i vremenu; razvoj i održavanje vještina za samostalnu brigu o osobnoj higijeni, osobnom izgledu i urednosti, odijevanjem,te održavanjem stambenog prostora i odjeće; zadovoljavanje svakodnevnih potreba i obavljanje aktivnosti dnevnog života; razvijanje sigurnosti u svakodnevnim situacijama; razvijanjem radnih navika; razvijanje interesa za provođenje aktivnosti, poticanje inicijativnosti i kreativnosti; priprema i uvježbavanje vještina za prihvaćanje drugih oblika skrbi i život izvan ustanove; uspostava i održavanje socijalnih odnosa),

· strukturiranje dnevnih aktivnosti u instituciji, organiziranje potpornih grupa, radionica –trening životnih vještina, kreativnih radionica, produktivnih radionica,

· pružanje 24-satne podrške za 5 korisnica u dislociranoj samostalnoj stambenoj jedinici tj. stanu u Massarykovoj koje su od listopada 2013. godine premještene iz organiziranog u samostalno stanovanje uz podršku

· pružanje psihološke podrške ( otklanjanje poteškoća u prilagodbi, poticanje razvijanja primjerenih oblika ponašanja: podržavanje međusobnog druženja i povjerenja; motivacija i razvijanje interesa, želja, inicijativnosti i kreativnosti; podrška i savjetovanje).

Dom obavlja i proširenu djelatnost od ove godine u obliku psihosocijalne pomoći i rehabilitacije kao stručne pomoći u obitelji; u kući ili stanu korisnika usluge,  za što smo kroz projekt dobili sredstva od grada Zagreba.
9. RADNA TERAPIJA

Korisnici se prema svojim psihofizičkim sposobnostima, a radi očuvanja i razvijanja 

njihovih kognitivnih, radnih i kreativnih sposobnosti uključuju u razne radne aktivnosti kroz razne  radionice; od likovnih, literarnih, dramskih, zbora, folklora, izrade ručnih radova, sportsko-rekreativnih grupa, kulturno-zabavnih, kulinarskih i  sl.. 

Rad kroz radionice i grupe vezan je za zajedničko planiranje rada u pojedinim radionicama od strane korisnika i  stručnih radnika, a provodi se kroz redovite tjedne sastanke i dogovore.

Radno okupacijske aktivnosti organiziraju se od najjednostavnijih do složenijih radnji u koje se uključuju korisnici ovisno o svojim preostalim psihičkim i fizičkim sposobnostima kao i željama, afinitetima te potrebama. Pri tome se uzimaju u obzir sljedeći elementi:
· ciljevi i svrha programiranja slobodnog vremena

· metode rada

· osobe koje će biti uključene u provedbu programa rada

· financijske konstrukcije za pojedine planirane aktivnosti

Korisnici se osposobljavaju za rad na način da prolaze aktivnost po koracima (prema analizi učinjenoj od strane  radnog terapeuta),a u cilju da bi se omogućilo postupno prilagođavanje odgovarajućem poslu te imajući u vidu svrhu kontinuirane radne terapije te održavanje stečenih funkcija i znanja kao i razvijanje osjećaja reda i točnosti. Pri tome se vodi računa o pravilnoj izmjeni odmora i rada.

U radu i uključivanju korisnika u programe koriste se principi individualnosti,zajedništva i poticanja na aktivnost da bi se pokrenuli svi raspoloživi potencijali korisnika.

Usluge radne terapije uključuju:
· radno-terapijsku procjenu i analizu izvođenja aktivnosti dnevnog života u području samozbrinjavanja, produktivnosti i slobodnog vremena

· radno-terapijsku procjenu i analizu senzomotoričkih, kognitivnih i psihosocijalnih vještina te njihovog utjecaja na izvođenje aktivnosti dnevnog života

· radno-terapijsku procjenu i analizu stambenog, radnog i društveno-kulturološkog okruženja u kojem se odvijaju svakodnevne aktivnosti

· radno-terapijsku intervenciju usmjerenu na razvijanje, obnavljanje i/ili održavanje vještina korisnika ( senzo-motoričkih – održavanje senzornih i motoričkih sposobnosti, razvijanje kognitivno-perceptivnih sposobnosti – trening pažnje/koncentracije, vizuo-perceptivni trening, trening pamćenja, uporaba kompenzacijskih tehnika kod težih kroničnih bolesti); razvijanje psihosocijalnih vještina (održavanje zdravih emocionalnih odnosa s drugima, trening socijalnih vještina sa ciljem prevencije socijalne izolacije),

· razvijanje, obnavljanje i/ili održavanje što samostalnije izvedbe aktivnosti samozbrinjavanja (usvajanje i/ili održavanje zdravih životnih navika, održavanje aktivnog i neovisnog obavljanja aktivnosti brige o samome sebi i drugima) i produktivnih aktivnosti  (održavanje/razvijanje uloga, održavanje te stjecanje novih radnih navika, stjecanje vještina potrebnih za uključenje u planirane aktivnosti)

· facilitaciju izvedbe aktivnosti uporabom metoda kompenzacije, terapijske i socijalne podrške kako bi se maksimalno promovirala  samostalnost osobe

· prilagodbu fizičke okoline u kojoj se aktivnost odvija sukladno mogućnostima ustanove

· radno-terapijsku evaluaciju ishoda
PRILOG 7: Izvještaj o radu radnog terapeuta u Domu Mirkovec za 2018. godinu
10. FIZIKALNA TERAPIJA
Fizikalna terapija provodi se u domu po zaposlenom fizioterapeutu koji radi na obje 

lokacije; u  Šestinskom dolu i u podružnici Mirkovec. Program fizikalne terapije određuje nadležni liječnik fizijatar i liječnik opće prakse na temelju preporuka liječnika specijaliste, a provodi ga domski fizioterapeut. 
PRILOG 8: Izvještaj o radu fizioterapeuta Doma za odrasle osobe Zagreb u 2018. godini 
11. ORGANIZIRANO PROVOĐENJE SLOBODNOG VREMENA

Usluge organiziranog provođenja slobodnog vremena obuhvaćaju, ovisno o sposobnostima i interesima korisnika, sportske i rekreacijske aktivnosti, likovno-glazbene aktivnosti, edukativne i kreativne radionice, organiziranje i/ili posjećivanje prigodnih kulturnih programa, odlaske u kazalište, kino, organiziranje poludnevnih, jednodnevnih i višednevnih izleta, posjeta kulturnim, sportskim i drugim događajima u lokalnoj sredini i šire i dr.

Usluge organiziranja drugih programa u lokalnoj sredini koje se pružaju u cilju poboljšanja kvalitete života, ovisno o sposobnostima i interesima korisnika, obuhvaćaju razne rekreativne programe, kreativne radionice, radionice podrške, sudjelovanje i /ili prisustvovanje duhovno religijskom životu lokalne zajednice, te svim drugim oblicima javnog civilnog života lokalne zajednice. Usluge ovih programa pružaju se uz suradnju sa raznim udrugama, vjerskim organizacijama, ustanovama i drugim tijelima lokalne zajednice.
12. DNEVNI RITAM
Dnevni ritam života i rada u domu odvija se sukladno dnevnim i tjednim rasporedima rada svih zaposlenika Doma, posebice  medicinskog i njegovateljskog osoblja te stručnog kadra doma od socijalnog radnika, radnog terapeuta i fizioterapeuta. Dakako čitav rad podređen je i odvija se u svrhu što kvalitetnijeg  života korisnika u Domu.

Dnevni ritam određen je okvirno  Dnevnim i tjednim rasporedom rada medicinskog osoblja i njegovatelja, dnevnim i tjednim rasporedom održavanja grupnog socioterapijskog rada.

Korisnici se bude od 5,30 sati svakoga dana, nakon čega se odvija jutarnja higijena, kupanje korisnika, oblačenje i pripreme korisnika za doručak. Prije doručka svakodnevno se   ( osim vikenda ) odvija jutarnja gimnastika pod stručnim vodstvom fizioterapeuta Doma ili medicinskog ili drugog stručnog radnika. Nakon toga slijedi doručak i podjela peroralne terapije, prilikom čega medicinsko osoblje i njegovatelji poslužuju doručak za pokretne korisnike u domskoj blagovaoni, od  8,00  - 9,00 sati, a dio medicinskog osoblja  pomaže pri hranjenju nepokretnih i slabije pokretnih korisnika u domskom stacionaru.
Nakon korisničkog doručka slijedi čišćenje i uređenje korisničkih soba  pri čemu se nastoje jednim manjim dijelom angažirati i sami korisnici sukladno svojim psihofizičkim sposobnostima. 
Nakon doručka odnosno po potrebi i rasporedu naručivanja korisnici odlaze u pratnji njegovatelja na specijalističke preglede i slično izvan doma, a u domu rade specijalisti: psihijatar utorkom, liječnik opće prakse srijedom te stomatolog također srijedom kada su na raspolaganju korisnicima Doma.
U 10,00 sati slijedi podjela dodatnog obroka za korisnike kojima je taj određen, a od 10.00 sati do 12,30 slijedi socioterapijski rad s korisnicima sukladno tjednom rasporedu održavanja grupnog rada s korisnicima.

Od 12,30 – 13,30 vrijeme je predviđeno za ručak korisnika, nakon čega slijedi dnevni odmor korisnika do 15,30 sati. Za to vrijeme zaposleni radnici na poslovima čišćenja vrše ponovnu kontrolu, čišćenje i uređenje sanitarnih prostora, prostora dnevnih boravaka i blagovaone korisnika. Medicinsko osoblje priprema peroralnu terapiju za slijedeće jutro i ručak, vrši sterilizaciju medicinskih instrumenata i pribora, obavlja i druge stručno medicinske poslove – ispunjavanje evidencija, lista praćenja i slično. Stručni radnici u to vrijeme ( 14,00-15,00 sati) vrše dnevnu evaluaciju, vođenje dokumentacije, evidencija i slično.

Vrijeme predviđeno za primanje posjeta korisnika je kroz cijeli dan.

Jednom tjedno ( petak ) u terminu od 10,15 sati odvija se sastanak skupa korisnika, dakle svih korisnika doma i službujućeg osoblja gdje se rješava tekuća domska problematika, dogovaraju pravila ponašanja i vrši  informiranje korisnika o događanjima u domu, kao i sve ostalo vezano uz život i rad u domu.
PRILOG 9: Izvješće o radu vijeća korisnika za 2018. godinu (Dom Zagreb i Mirkovec)
Nakon dnevnog odmora korisnici imaju slobodno popodne ili su uključeni u neki vid radne okupacije sukladno svojim sposobnostima. Prema potrebi korisnici se  presvlače, kupaju, briju i slično. Na raspolaganju im je čajna kuhinja u kojoj si mogu po želji pripremati jelo i napitke, a također im je na raspolaganju i domska biblioteka.  Na raspolaganju su im i tv i radio aparati i  dnevni tisak. 
Od 18,00 - 19,00 sati slijedi večera i podjela peroralne terapije, večernja higijena, kontrola oblačenja pidžama i pripremanje za spavanje. U 22,00 sata se gase svjetla po sobama od kada je predviđeno spavanje. U tijeku noći korisnike obilazi nekoliko puta dežurno medicinsko osoblje.
Svakodnevno se odvijaju i sitne okupacione aktivnosti poput izrade ručnih radova i drugih ukrasnih predmeta od šiba, stakla,drva, plodova prirode i slično.
Pored navedenih aktivnosti odvijaju se i prigodne aktivnosti poput uvježbavanja scenskih nastupa – predstava, skečeva, priredbi, zbornog pjevanja, literarnih aktivnosti, folklora i sl.
Jednom mjesečno obilježavaju se i slave rođendani korisnika Doma. Jednom mjesečno održava se plesno popodne s korisnicima. Jednom u dva mjeseca nastoji se organizirati odlazak u Zagreb – u kazalište ili kino. 
Jednom mjesečno predviđeno je služenje Svete mise u domu za korisnike.

Ostale aktivnosti poput izleta – poludnevnih, jednodnevnih ili višednevnih odvijaju se sukladno godišnjem planu i financijskim mogućnostima Doma. Uglavnom se radi o nekoliko poludnevnih i jednodnevnih izleta u okolne sakralne i turističke destinacije te odlazak na more u ljetnim mjesecima u trajanju od sedam dana.  
PRILOG 10: Izvještaj o radu Socio-terapijske grupe žena u Domu Mirkovec za 2018. godinu 
PRILOG 10a: Izvještaj o radu terapijske grupe psihotičara u Domu Mirkovec za 2018. godinu
PILOG 10b: Izvještaj o radu Socio-terapijske alko-grupe u Domu Mirkovec za 2018. godinu

13. SURADNJA

Kako bi se program rada mogao nesmetano odvijati i realizirati potrebna je intenzivna 

suradnja i kontakti sa svim dionicima u društvu koji sudjeluju  na bilo koji način u kreiranju  društvenog života  i rada  zajednice od lokalne do nacionalne razine, nadležnim tijelima državne uprave i samouprave.
Dom obavlja redovne kontakte s obitelji korisnika, nadležnim Centrima za socijalnu skrb, s drugim srodnim ustanovama za odrasle osobe  radi otvaranja ustanove prema van, nadležnim Ministarstvom socijalne politike i mladih, te ostalim organizacijama javnog života.

Suradnja se odvija i s organizacijama komercijalnog tipa radi ostvarenja dijela plana i programa radno-okupacijskih aktivnosti ( finaliziranje proizvoda te osiguranje dijela repro-materijala za okupacijske aktivnosti ).
Dom surađuje s humanitarnim udrugama i vjerskim zajednicama, s bolnicama i domovima zdravlja, kao i drugim institucijama u lokalnoj zajednici, poput Osnovnih i Srednjih škola, kulturno umjetničkim društvima, sportskim udruženjima i slično.
Dom surađuje i sa medijima ( novine, radio, televizija ) te daje informacije o radu i aktivnostima koje se provode u okviru ustanove, na način da maksimalno poštuje privatnost korisnika i zaposlenika.
14. RAD STRUČNIH TIJELA
Statutom Doma utvrđena su stručna tijela Doma; Upravno vijeće Doma, Ravnatelj i  Stručno vijeće Doma. 

Upravno vijeće Doma donosi program rada i razvoja Doma i nadzire njegovo izvršavanje, utvrđuje financijski plan i kontrolira godišnje izvješće o izvršenju financijskog plana, predlaže osnivaču promjenu djelatnosti Doma, odlučuje o potrebi ulaganja i nabavci vrjednije opreme za Dom te nadzire upotrebu tih sredstava, daje osnivaču i ravnatelju prijedloge i mišljenja o pojedinim pitanjima, donosi statut Doma uz suglasnost osnivača, donosi i druge opće akte Doma, donosi odluke u drugom stupnju u svezi s pravima radnika, raspravlja i odlučuje o izvješćima ravnatelja, imenuje i razrješava ravnatelja Doma te sklapa s njim Ugovor o radu. Upravno vijeće radi u sjednicama sukladno Poslovniku o radu Upravnog vijeća.

Ravnatelj organizira i vodi poslovanje i stručni rad doma, predstavlja i zastupa Dom te je odgovoran za zakonitost rada u domu. Ravnatelja Doma imenuje Upravno vijeće Doma na temelju javnog natječaja uz prethodnu suglasnost ministra. 

Stručno vijeće Doma osnovano je kao stručno i savjetodavno tijelo u Domu kojeg čine voditelji ustrojbenih jedinica, predstojnik podružnice i svi stručni radnici sukladno zakonu. Stručno vijeće radi na sjednicama sukladno Poslovniku o radu Stručnog vijeća. Stručno vijeće obavlja stručno-savjetodavne poslove koji se odnose na pripremu materijala i rada Upravnog vijeća i ravnatelja u svezi stručnog rada u Domu, razrađuje i predlaže programa rada i prati njegovo ostvarivanje, raspravlja o stručnim pitanjima Doma,daje Upravnom vijeću i ravnatelju mišljenje i prijedloge glede organizacije rada i uvjeta za razvitak djelatnosti. Kao pomoćno tijelo ravnatelja, pomaže ravnatelju u nadzoru i koordiniranju stručnog rada Doma radi njegova unapređenja, sudjeluje u pripremanju i predlaže program osposobljavanja korisnika u posebnim uvjetima, te prati provođenje tog programa, predlaže mjere za stručno usavršavanje radnika Doma.
U Domu su također osnovane: Komisija za prijam i otpust korisnika, Etičko povjerenstvo, Tim za kvalitetu, Radničko vijeće, Odbor za zaštitu na radu, Povjerenik za zaštitu na radu, podružnica sindikata, koji obavljaju određene stručne poslove u Domu.
15. STRUČNO USAVRŠAVANJE I EDUKACIJA

U ustanovi se podržavaju svi planovi stručnog usavršavanja zaposlenika ( socijalni 

radnici, radni terapeuti, fizioterapeut, medicinske sestre, njegovatelji i tehničko osoblje ) s naglaskom „rada na sebi“ obzirom da se radi s izuzetno zahtjevnom populacijom korisnika i  da je prisutno sagorijevanje na radu. 

Također se omogućava u maksimalnoj mjeri prisustvovanje stručnim skupovima, raspravama, seminarima, konferencijama i drugim oblicima stručnog rada i edukacije radnika koje se održavaju u organizaciji sustava socijalne skrbi, zdravstvu i dr. društvenim djelatnostima 

Stručno usavršavanje odvija se i na individualnoj razini preko stručne literature, stručnih časopisa i sl. kao i razmjena iskustava sa srodnim ustanovama u Republici Hrvatskoj i inozemstvu.


Stručni radnici učlanjeni su u svoje strukovne komore

16. AKTIVNOSTI SUDJELOVANJA KORISNIKA U JAVNOM ŽIVOTU

Korisnici se uključuju u javni život zajednice kroz sklapanje ugovora o radu za obavljanje pojedinih poslova koji su primjereni korisničkim fizičkim  sposobnostima i mentalnim mogućnostima. Uglavnom se radi o uključenosti korisnika u zajednicu za vrijeme trajanja Tjedna kulture, zabave i sporta kada se nekoliko korisnika uključuje u pomoćnim poslovima pri organizaciji manifestacije. Također se korisnici uključuju u jesenskim berbama grožđa, jabuka, kukuruza i slično preko Poljoprivredne zadruge u Začretju. 
Korisnici također sudjeluju u humanitarnim akcijama kao što su pripomoć određenim korisnicima vaninstitucionalne skrbi o starijim osobama kojima naša ustanova dostavlja ručak u kuću, a koje se odnose na donošenje lijekova, cijepanje drva pomoć pri čišćenju kuće i okućnice. 

Posredno korisnici sudjeluju svojim radovima u javnom životu prilikom organiziranja prodajnih izložbi svojih radova, sudjelovanjem u kulturno umjetničkim  manifestacijama kao što su fašničke povorke, izvođenje predstava koje korisnici pripremaju uz pomoć stručnih radnika, obilježavanja Dana Doma, Dana obitelji i slično.
Planom deinstitucionalizacije i transformacije ustanove planiramo daljnje otvaranje jedinica za samostalno stanovanje na području grada Zagreba, kao i na području grada Zaboka i okolnih općina.

17. EVALUACIJA RADA

Evaluacija rada vrši se na nekoliko razina: svakodnevno kroz dnevne sastanke stručnih radnika u rješavanju tekuće problematike, kroz evaluacije grupnih socioterapijskih sastanaka, i izvještaje o grupnom radu, kroz izradu  izvješća i tabelarnih prikaza, evidencija vezanih uz korisnike, njihovo zdravstveno stanje i individualno funkcioniranje, zadovoljavanje osobnih  potreba, kroz praćenja realizacije individualnih programa rada korisnika, te  evaluaciju godišnjeg programa rada Doma.
18. INVESTICIJE RADI OBAVLJANJA DJELATNOSTI

Dom za odrasle osobe Zagreb je ustanova koja zbrinjava korisnike 

na dvije lokacije, na lokaciji Šestinski dol 53  te lokaciji Mirkovec 5 u Svetom Križu Začretje gdje se nalazi Podružnica doma. 

Investicije koje su potrebne radi obavljanja djelatnosti su slijedeće:

· planirati financijska sredstva za prilagodbu i omogućavanje spuštanja korisnica sa stacionara na ženskom dijelu dvorca Mirkovec s invalidskim kolicima po stepenicama (staza za invalide) u svrhu  poboljšanje standarda korisnika, kao i olakšavanje rada s korisnicima te njege korisnika
· planirati financijska  sredstva za obnovu podova u upravnoj zgradi Podružnice
· planirati financijska sredstva za dovršetak obnove dvorišta unutar zgrade dvorca koje je u prilično derutnom stanju, prilaznih staza kroz dvorište doma, parkirališta, rubnika 

· planirati financijska sredstva za uređenje prostora koje sada služi za skladištenje kosilica i trimera za prenamjenu u mrtvačnicu koje u domu nemamo, a koja je potrebna

· planirati financijska sredstva za  uređenje vrtne kučice u dvorištu dvorca za potrebe skladištenja aparata, alata  i sredstava za uređivanje i brigu o domskom okolišu kao što su kosilica, trimer, ručne kose, motike, grablje i sl.

· planirati financijska sredstva za nabavku djelomično uništenih stolica u prostoru za dnevno boravljenje korisnika, te nekoliko trosjeda i dvosjeda 
· planirati financijska sredstva za nabavku suncobrana ili uređenje nadstrešnice u dvorištu dvorca kao i ispred upravne zgrade u podružnici Mirkovec

· planirati sredstva za sanaciju krovišta upravne zgrade podružnice Mirkovec i  dogradnju nadstrešnice tj. prekrivanje terase upravne zgrade
Kako je dvorac Mirkovec - stambeni prostor za korisnike - zgrada iz 17 stoljeća, u prilično je derutnom stanju što se tiče krovišta i  fasade. Iako već dvije godine parcijalno krpamo rupe i zamijenili smo dio oluka, bilo bi bilo potrebno razmišljati u neko skorije vrijeme o kompletiranju obnove krovišta i oluka. Time bismo stvorili preduvjete za adaptaciju i korisniju namjenu tavanskog prostora, tj. potkrovlja dvorca, koje je doista grandiozno.

Potpuna sanacija krovišta bila bi potrebna i na upravnoj zgradi podružnice Mirkovec.

Domska kantina je prostor u podružnici Mirkovec o čijem proširenju i adaptaciji bi također trebalo povesti računa.

Određena sredstva bila bi potrebna i za nabavkurekvizita za provođenje okupacijskih i rekreativnih aktivnosti, stol za stolni tenis, badminton i druge društvene igre.


Kako je godišnji financijski proračun Doma određen i limitiran, investicije u svrhu obavljanja djelatnosti  i njihova realizacija uvelike će ovisiti o njemu. 
PRILOG 1: Organizirano stanovanje uz podršku-evaluacija
EVALUACIJA – ORGANIZIRANO STANOVANJE UZ PODRŠKU ZA STAN U MASARYKOVOJ 25 (za 2018. godinu)

Evaluacija provedena temeljem razgovora s korisnicama iz stana. 

Uzete u obzir evidencije socijalne radnice – obilasci i grupe s korisnicama iz organiziranog stanovanja. 

Korisnice su započele svoj život samostalno uz podršku 21.10.2013. godine. U početku podršku našim korisnicama pružale su medicinske sestre, radni terapeut, socijalni radnik i njegovatelji.

Podrška sada obuhvaća povremene obilaske korisnica u stambenoj zajednici, održavamo redovite grupe u stanu, a ponekad i u sklopu Doma gdje razgovaramo o problemima s kojima se susreću, međusobnim sukobima i slično. Glede novonastalih problema često smo razgovarali, objašnjavali kako ponašanja nekih utječu na ponašanje drugih, da su sve jednake bez obzira na mogućnosti, nitko nije manje vrijedan. Jedna prema drugoj trebaju se odnositi s poštovanjem dostojnim svakog čovjeka. 

Poštujući i uvažavajući njihove želje i mogućnosti nastojimo im pomoći u rješavanju svakodnevnih problema te međusobnih sukoba gdje ih potičemo da samostalno razgovaraju i pokušaju mirnim putem riješiti nastalu situaciju. Potičemo ih na što veću samostalnost i međusobnu suradnju.

ANA IVEZIĆ – gospođa Ana Ivezić samostalna je u brizi o sebi i svojim potrebama, bez problema vodi domaćinstvo u stanu. Ima prijatelja s kojim se često druži ali isto tako dolazi i do sukoba koji prerastu do te mjere da uznemirava ostale korisnice u stanu čestim pozivima Ani, zvonjavom na vratima. Razgovarali smo s korisnicom, objasnili da to nije u redu, te da razgovara s dotičnim gospodinom, a broj mobitela (zajedničkog u stanu) smo blokirali tako da više ne uznemirava pozivima ostale korisnice, jer Ana ima svoj privatni mobitel, pa se mogu čuti kada žele. U slučaju nekih problema kontaktira Dom, socijalnu radnicu, glavnu medicinsku sestru, na vrijeme reagira i traži adekvatnu pomoć, a ponekad sve riješi sama, uz pokoju pomoć ostalih korisnica. Vrlo komunikativna, odgovorna, snalažljiva, u nekim situacijama i dosta proračunata. Nekada zna biti dosta frustrirana i ljuta te kritizira ostale sustanarke zbog čega dolazi do sukoba i negodovanja ostalih. Preuzima inicijativu te očekuje od ostalih isto, a sve nisu u mogućnosti pratiti njen tempo rada. Gospođi Ivezić sve mora biti savršeno što neke korisnice nisu u stanju pratiti, jer nisu na tom „stupnju“ samostalnosti i snalažljivosti. U takvim situacijama dosta razgovaramo, individualno i grupno. Svaka od njih je drugačija, gospođa Ivezić će neki posao odrađivati s lakoćom i smatrat će da to nije ništa, dok će nekoj drugoj to biti iznimno naporno i teško (npr. gospođi Vukić i Subašić). Pri tome dolazi od strane gospođe Ivezić do omalovažavanja i vrijeđanja istih. Razgovarale smo o tome, naglasili kako je to krajnje bezobrazno i neodgovorno ponašanje i nimalo ljudski. Sve su one jednake, manje-više s istim problemima i bolešću ali svi ne mogu biti sposobni za sve, a samim tim to ne znači da su manje vrijedni. 

LJILJANA PROHASKA – gospođa Prohaska funkcionira dobro, samostalna je u kuhanju (posebice variva), pospremanju, održavanju osobne higijene i životnog prostora. Dosta odrešita,ne voli ulaziti u sukobe ali kaže što misli. Dogovara se s ostalim korisnicama ali zna biti dosta tvrdoglava i držati do svoga stava bez obzira na sve. Velika je pomoć i podrška korisnicama Subašić i Vukić. Vrlo je aktivna u ostvarivanju svojih prava, pokrenula je postupak vraćanja poslovne sposobnosti. Nažalost, nije uspjela ali ne odustaje i ne gubi nadu, spremna je ići do kraja. Redovito vodi brigu o inzulinu, trakicama, kontrolama na Vuk Vrhovcu. Ima veliku želju i sve će učiniti da se vrati u svoj stan i nastavi živjeti samostalno, van institucije, u čemu smo joj velika podrška.
JANJA SUBAŠIĆ –  kod gospođe Subašić Janje stanje je stabilno. Od strane nadležnog liječnika psihijatra došlo je do korigiranja terapije te se zdravstveno stanje gospođe Subašić redovito prati od strane našeg medicinskog osoblja kao i socijalne radnice. Gospođa Subašić u stanu funkcionira dobro uz podršku i pomoć ostalih korisnica. Iako više ne kuha (nije u mogućnosti zbog osnovne bolesti), pomaže prilikom čišćenja te održavanja osobnog prostora urednim. Gospođa Subašić se jako trudi jer smatra da joj život u stanu pruža samostalnost, život kakav želi i kakav bi trebala živjeti. U razgovoru s njoj osjeti se toplina, a na vrijeđanja i omalovažavanja korisnica Turk i Ivezić kaže da im ona oprašta jer su i one „bolesne“.
SUZANA TURK – gospođa Turk Suzana u stanu funkcionira „diktatorski“. Preuzela je kontrolu te naređuje ostalim korisnicama što i kako se trebaju ponašati, raditi, kuhati, pospremati… Pri takvom njenom ponašanju neke od njih se povuku i ne žele imati „posla“ s njom.Kuha, posprema, izuzetno uredna. Ponekad u toj svojoj perfekcionalnosti, jer smatra da ostale korisnice ne očiste dobro, posprema ponovo. Nakon operacije slijepog crijeva, došlo je do pogoršanja osnovne bolesti, vrijeđanja korisnica u stanu ali i zapovijedanja soc. radnici te medicinskom osoblju. Prečesto odlazi u posjete svojoj obitelji. Jednom prilikom kontaktirali smo njenu majku da čujemo kako se gospođa Suzana ponaša kod kuće, na što nam je majka odgovorila da je isto kao i prije smještaja u Dom. Manipulira, ima paranoidne ideje i nije dobro. Razgovarali smo s gospođom Turk, dogovorili kontrolni pregled kod nadležnog liječnika psihijatra te dogovorili, u dogovoru s majkom, da će gospođa Turkdolazi u posjete dva puta tjedno. I nadalje gospođa Turkvodi brigu o lijekovima, dolazi u Dom na razna događanja, a ima volje i  za odlascima na izlete.
VESNA VUKIĆ – gospođa Vukić Vesna u stanu funkcionira uz veliku pomoć i podršku ostalih korisnica. Dosta tvrdoglava i često radi po svom bez obzira na razgovore i „upozorenja“ (npr. nemoj kupovati novu odjeću imaš je pun ormar, nemoj se prejako šminkati…). Često razgovaramo o situaciji ali ponekad kao da se borimo s vjetrenjačama, koliko nas Vesna želi čuti ovisi o njoj. Inače je mirna, ne ulazi u sukobe, ove godine po prvi puta se požalila na korisnice Ivezić i Prohasku kako ju vrijeđaju i omalovažavaju, osobito korisnica Turk, koja joj čak ne dozvoli ulazak u kuhinju po čašu vode. Odlazi na vikende kod suprugom, na kavu te posjete kćerki Diani koja se nalazi u SOS Dječjem selu Lekenik, koja je iduće godine maturantica te je gospođa Vesna jako ponosna. Ima veliku želju vratiti se u svoju obitelj, svom suprugu.
U Zagrebu, 14.01.2019.




Melita Vrdoljak, mag. soc. rada
EVALUACIJA – ORGANIZIRANO STANOVANJE UZ PODRŠKU ZA STAN U R. BIČANIĆA 40 (za 2018. godinu)

Evaluacija provedena temeljem obilazaka i razgovora socijalne radnice s korisnicima iz stambene zajednice Rudolfa Bičanića.

Korisnici su započeli svoj život samostalno 20.11.2015. godine.

Podrška korisnicima u početku samostalnog stanovanja obuhvaćala je 24-satnu podršku medicinskog osoblja i svakodnevne obilaske socijalnih radnica. Podrška se s vremenom smanjila te sada obuhvaća povremene obilaske. Redovito održavamo grupe u stanu gdje razgovaramo o problemima s kojima se susreću, međusobnim sukobima... i načinima njihova rješavanja.

Korisnici se redovito i rado odazivlju događanjima u Domu, odlazimo na zajedničke izlete…

MARIJA TKALČEVIĆ – gospođa Tkalčević je „prava domaćica“. Odlično se snašla u novoj sredini i novoj ulozi (obzirom da živi s dvojicom muških korisnika). Redovito im kuha te brine o tome što vole, a što ne vole jesti. Pranje i glačanje rublja te pospremanje stana i održavanje čistoće je besprijekorno. Pri kućanskim poslovima pomažu joj Ivan i Goran. Marija je jako odgovorna, čista i pedantna. U dućan odlazi sama ili sa svojim „cimerima“, pazi na novac, prati akcije i cijene. Zajedno s Ivanom i Goranom dogovara jelovnik kako bi bio raznolik i svima po volji. Brine o redovitom uzimanju terapije te kontrolira ostale ukućane pri uzimanju iste. Malo previše se zaštitnički odnosi prema Ivanu jer „ona zna što je za njega najbolje“, što Ivan ponekad i dobro koristi. Život u stanu im je lijep, oni su sretni, druže se, odlaze u šetnje, a rado se odazovu pozivu na neka događanja u Domu (priredbe, proslave rođendana, izlete i sl.). Jedina zamjerka gospođi Mariji što se ponekad zanese pa uzme novac za hranu i njime kupi cigarete. Često o tome razgovaramo ali pušenje je jače od nje. 
IVAN KALIM – gospodin Ivan Kalim u stanu funkcionira relativno dobro uz veliku pomoć i potporu „svoje“ Marije. Bez nje bi bio izgubljen. Marija je vrlo odgovorna i pomaže mu u svemu. Ivan pomaže oko kućanskih poslova koliko mu dozvoljavaju njegove zdravstvene prilike, sluša što mu Marija kaže, a u slučaju da nešto ne „štima“ ili Ivan prigovara, Marija ga izgrdi. U početku je bio dosta dezorijentiran u stanu, nije znao gdje je soba, kuhinja, kupaona, WC. Sada se dobro snalazi, odlazi s Marijom u šetnje, na kavu. Svi zdravstveni problemi koji su se javljali (često mokrenje, zubobolja), sanirani su i sada se Ivan osjeća dobro. Razgovorima nastojimo riješiti probleme i situacije koje se događaju. 

GORAN MARKOVIĆ - gospodin Goran u stanu funkcionira dobro, dobro se slaže sa Marijom i Ivanom, druže se, pričaju, sudjeluje u zajedničkim aktivnostima u stanu. U početku je gospodin Goran bio dosta samozatajan i povučen, sada kada dođemo izađe iz sobe, razgovara, pita kako smo i sl. Kada osjeti potrebu da ga nešto muči ili je jednostavno željan razgovora dođe iz svoje sobe u boravak te se druže i razgovaraju svi zajedno. Sudjeluje i pomaže u svakodnevnom njihovom životu. Pomaže Mariji i Ivanu u kućanskim poslovima, sudjeluje u postavljaju stola za doručak, ručak i večeru. Samostalno odlazi u trgovinu, do kioska po cigarete, odlazi izbaciti smeće. Nije konfliktna osoba, dobro prihvaća dobronamjerne kritike, sluša objašnjenja i nastoji popraviti ako nešto ne odradi dobro, ali neke stvari i greške ponavlja. S Marijom i Ivanom rado dolazi u Doma na prigodna događanja. 
U Zagrebu, 14.01.2019.



Melita Vrdoljak, mag. soc. rada 

PRILOG 2 :  IZVJEŠTAJ O PROVOĐENJU VANINSTITUCIONALNE SKRBI

DOSTAVE OBROKA U KUĆU  ZA 2018. GODINU


Vaninstitucionalna skrb  u obliku dostave obroka u kuću  starijim i nemoćnim osobama  provodi se u domu Mirkovec od 2002-ge godine i pokriva područje općina Sveti Križ Začretje i  Bedekovčine, te grada Zaboka.

Na dan 31. prosinca 2018. godine stanje dostave obroka u kuću bilo je slijedeće:

· po rješenju Centra za socijalnu skrb Zabok  14 dostava

· po direktno sklopljenom ugovoru 12 dostava

U K U  P N O :
26  DOSTAVA          (8276 obroka)

Tijekom godine 2018. bile su slijedeće promjene:

· sklopljeno je 4 novih ugovora o dostavi obroka

· prekinuta 3 ugovora  o dostavi obroka

· dobiven 3 novo rješenje  CZSS o dostavi obroka

· prekinuta 3  rješenje CZSS  o  dostavi obroka

Kretanja vaninstitucionalne skrbi kroz  godinu 2018. u obliku dostave obroka  u kuću  po mjesecima bilo je slijedeće:

1. SIJEČANJ  2018.

- 14  dostava po rješenju CZSS

- 11 po ugovoru

- prekinut jedan ugovor o dostavi obroka

Ukupno dostavljena 682 obroka

2. VELJAČA 2018.

- 14 dostava  po rješenju CZSS

- 11  po ugovoru

Ukupno dostavljeno 613 obroka

3. OŽUJAK 2018.

- 13  dostava po rješenju CZSS

- 11 dostava po ugovoru

-prekinuto jedno rješenje o dostavi obroka

Ukupno dostavljeno 676 obroka

4. TRAVANJ 2018.

- 12 dostava  po rješenju CZSS

- 10 dostava  po ugovoru 

-  prekid  jednog ugovora o dostavi obroka

- prekinuto jedno rješenje CZSS o dostavi

Ukupno dostavljeno 600 obroka

5. SVIBANJ 2018.

- 12  po rješenju CZSS

- 11  po ugovoru

- sklopljen jedan novi ugovor o dostavi obroka

Ukupno dostavljeno 650 obroka

6. LIPANJ 2018.

- 12  po rješenju CZSS

- 12 po ugovoru

- jedno novo rješenje o dostavi 

- sklopljen jedan novi ugovor o dostavi

- prekinuto jedno rješenje CZSS o dostavi obroka

Ukupno dostavljeno 650 obroka

7. SRPANJ 2018.

- 14  po rješenju CZSS

- 12  po ugovoru

- donesena dva   nova rješenja CZSS  o dostavi obroka

Ukupno dostavljeno 690 obroka

8. KOLOVOZ 2018.

-  14 po rješenju CZSS

-  12  po ugovoru

- sklopljen jedan  novi ugovor o dostavi obroka

- prekinut jedan ugovor o dostavi obroka

Ukupno dostavljeno 776 obroka

9. RUJAN 2018.

-  14 po rješenju CZSS

-  12 po ugovoru

Ukupno dostavljeno 715 obroka

10.  LISTOPAD 208.

- 14 po rješenju  CZSS

- 13 po ugovoru

- sklopljen jedan ugovor o dostavi obroka

Ukupno dostavljeno 752 obroka

11. STUDENI 2018.

- 14 po rješenju CZSS

- 13 po ugovoru

Ukupno dostavljeno 727 obroka

12. PROSINAC 2018.

-14 po rješenju CZSS

-12 po ugovoru

- prekid jednog ugovora o dostavi obroka

Ukupno dostavljeno 745 obroka

Tijekom godine 2018. dostavljeno ukupno 8276 obroka.
U Mirkovcu, 14.01. 2019.


Predstojnik Podružnice







Josipa Kamenečki-Leljak







mag. soc. rada

 PRILOG 3. PPR
EVALUACIJA – PSIHOSOCIJALNA PODRŠKA I REHABILITACIJA (PPR) ZA 2018. GODINU

Tijekom protekle godine nastavili smo s pružanjem usluge psihosocijalne podrške i rehabilitacije (PPR) za odrasle osobe s mentalnim teškoćama na području grada Zagreba. 

U pružanje usluge PPR-a uključeno je ukupno devet korisnika, a u tijeku su i obilasci budućih korisnika.

Ljudi kojima je usluga PPR-a potrebna je velika, problemi su ogromni, a ljudski resursi nedostatni.
LJERKA B.

Gospođa Ljerka je naša korisnica od početka pružanja usluge PPR-a te je ostala i nadalje.

Počeci bolesti počeli su se pojavljivati prije 5,6 godina. U početku suprug je mislio da se radi o tvrdoglavosti, ali kada je gospođa počela zanemarivati osobnu higijenu i kućanske poslove shvatio je da nešto nije u redu te su potražili liječničku pomoć. „Lutali“ su od doktora do doktora, dok na kraju u bolnici Sestara milosrdnica nisu obavili sve potrebne pretrage i postavili dijagnozu Alzheimera.

Kroz susrete veliku podršku i potporu pružili smo i suprugu gospođe.

Gospođa Ljerka i nadalje svakodnevno uz pratnju supruga odlazi u dnevni boravak za osobe oboljele od Alzheimerove bolesti, u boravku funkcionira odlično, imaju razne aktivnosti u sklopu radne terapije.

Situacija u obitelji je dobra, rekli smo joj da mora „slušati“ supruga jer joj on želi samo najbolje, ne se svađati te mora biti ponekada i popustljiva (trebaju postići kompromis). 

Tijekom protekle godine došlo je do lagane progresije bolesti što nije uvelike utjecalo na sveopće funkcioniranje gospođe Ljerke.

Pri našim susretima gospođa uvijek uredno izgleda, čisto, emocionalno toplo, navodi kako se dobro osjeća te da nema nikakvih problema ni poteškoća. 

MARKO Đ.

Gospodin Marko je korisnik pružanja usluge PPR-a od početka pružanja iste. Boluje od poremećaja osobnosti (F 60.0). Nikad nije radio u struci (obućar), iako je radio više poslova. Tijekom godine, uglavnom je radio honorarne poslove dijeljenja letaka koje je nalazio preko prijatelja.  

Redovito odlazi na  kontrolne preglede kod dr. Stojnić Donalda i zadovoljan je trenutnim stanjem.Kod gospodina Marka primijetili smo blago poboljšanje u svakodnevnom funkcioniranju, pokazuje interes i uključuje se u razne aktivnosti Udruga koje je počeo pohađati. Terapiju uzima redovito. 

Susreti s gospodinom Markom bili su usmjereni na razgovor i podršku njegovim ciljevima i željama koje je stavio u prvi plan. Velika smo mu podrška i nadalje pri usvajanje vještina potrebnih za svakodnevni život i rad. Podizanje neovisnosti u aktivnostima dnevnoga života (samozbrinjavanja i produktivnosti), davanje smisla životu, uviđanje osobnih i prirođenih potencijala, prilagodbe na promjene i održavanje zdravlja s ciljem razvijanja kvalitete života.

U slobodno vrijeme najviše voli čitati, gledati filmove, rekreativno trenirati hokej, piše kratke priče. Redovito odlazi u Udrugu „Svitanje“, te svaki petak odlazi na meditaciju u Tkalčičevu ulicu.
Susrete i nadalje održavamo u prostorijama Doma, Šestinski dol 53.

DAVOR J.

Gospodin Davor i nadalje je naš korisnik u pružanju usluge psihosocijalne podrške i rehabilitacije. Boluje od Schizophreniesimplex (F 20.6). 

Gospodin Davor često vodi Yu-Gi-Oh turnire, što mu pruža veliko zadovoljstvo, druži se s prijateljima, uči nove igre, a uz to, zaradi i mali džeparac. U sklopu Yu- Gi-Oh putuje u druge zemlje (Češku, Veliku Britaniju, Italiju, Njemačku) gdje je vodio turnire, upoznaje nove kulture i stvara nova prijateljstva.

Trenutna psihijatrica mu je dr. Zrnka Kovač-Petrović u PB Vrapče, kod koje je proteklu godinu obavio jedan kontrolni pregled, terapija mu je u potpunosti ukinuta. Sve to je dovelo do značajnog povećanja kvalitete života. 

Obiteljska situacija je i nadalje narušena zbog ponašanja oca.Otac od njega očekuje da podmiruje sve režije, vodi brigu o kućanstvu (nabavlja potrebne stvari, namirnice i sl.), a on sam ne daje doprinos-nego novce koje mu da Davor potroši na cigarete i alkohol. Obzirom da smo razgovarali i s ocem, donijeli konkretne ciljeve s kojima je i sam bio suglasan, ispalo je da su to sve „samo pusta obećanja“, a za svaki propust ili neodrađeni dio imao je ispriku.

Davor sve više razmišlja o preseljenju u podstanarstvo ako otac u dogledno vrijeme ne promijeni svoje životne navike. Davor trenutno radi u Konzumu na mjestu skladištara, pohađa auto školu i velika mu je želja rad u ZET-u.
SINIŠA J.

Gospodin Siniša uključen je u program psihosocijalne podrške i rehabilitacije (PPR-a) od početka. Boluje od shizoidnog poremećaja ličnosti (F 60.1).

Kod gospodina Siniše došlo je do najvećeg pomaka i funkcioniranja u svakodnevnom životu. Gospodin Siniša trenutno živi i radi u Danskoj. Redovito se čujemo telefonom, a kada dođe u Zagreb i vidimo. I nadalje smo mu velika podrška i motivacija u ostvarivanju njegovih ciljeva kao i kod razgovora vezanih uz obiteljsku problematiku.

Gospodin Siniša je razočaran obiteljskom situacijom, ponajviše ponašanjem oca prema bratu te mu je jako teško i nastoji pomoći koliko je to u njegovoj mogućnosti obzirom da se nalazi van države.

Tijekom godina, koliko je gospodin Siniša uključen u naš program, stekao je i unaprijedio vještine potrebne za samostalan život i rad, stekao je samopouzdanje, samostalnost, komunikacijske vještine, zauzimanje za sebe, sklapanje prijateljstva…

Pokrenut je i postupak za vraćanjem poslovne sposobnosti u cijelosti koji je još u tijeku.
SPOMENKA R.
Gospođa Spomenka je uključena u naš program među prvim korisnicima. Prvi znaci bolesti počeli su se javljati s navršenih 33 godine na poslu. Konzumirala je i alkohol. Liječi se u PB Sv. Ivan - Jankomir kod dr. Branke Restek – Petrović. Od terapije uzima Rispolept, Seroxat, Leponex, Akineton i Normabel. Do sada hospitalizirana oko desetak puta. 

U sklopu Doma za stare i nemoćne Trešnjevka, tri puta tjedno posjećuje je gerontodomaćica.

Kod gospođe Spomenke nije došlo do pogoršanja bolesti te dobro funkcionira uz podršku gerontodomaćice i nas. Redovito (svaka 3 do 4 mjeseca) odlazi na kontrolni pregled i tijekom protekle četiri godine, gospođa Spomenka nije imala ni jednu hospitalizaciju. 

Gospođa Spomenka se na podršku i motivaciju uključuje u aktivnosti produktivnosti - održavanja odjeće, čišćenja i održavanje kućanstva. I nadalje vodi brigu o uplatama za režije, stanarinu..

Zbog slabijeg vida i nedostatka kondicije u potpunosti je zanemarila odlazak na bankomat i trgovinu, ali i nadalje uz podršku i pomoć dobro funkcionira te nema nekih značajnijih promjena.

Uz našu pomoć gospođa Spomenka obavljala je radnje u Centru za socijalnu skrb, preglede u bolnici, nadležnog liječnika psihijatra.
RAJKO Š.

Gospodin Rajko je naš stari korisnik usluge psihosocijalne podrške i rehabilitacije kod kojega je došlo do vidnog pogoršanja osnovne bolesti. Narušeno je funkcioniranje u aktivnostima svakodnevnog života (tuširanje, brijanje, pranje zubi, mijenjanje čiste odjeće, briga o kućanstvu, raspolaganju financijama), što je dovelo do narušavanja kvalitete života. Zbog poteškoća u pamćenju znatno je narušen i naš rad s gospodinom zbog toga što je njemu potrebna pomoć na dnevnoj bazi. Najveći problem je neredovito uzimanje terapije koju zaboravi unatoč podsjetnicima i unaprijed složenoj terapiji nakon čega su uslijedile brojne hospitalizacije: 

1. do 08.02.2018.

2. od 16.03.2018. do 15.05.2018.

3. od 29.08.2018. i nadalje

Gospodin Rajko nije svjestan svojih poteškoća i problema, smatra da funkcionira dobro, tokom dana okupiran je različitim aktivnostima (fotografiranjem, sviranjem instrumenata, slikanjem).

Sa sestrom gospodina Rajka, koja živi u Ljubljani, redovito smo u kontaktu, velika je podrška bratu no i sama nije svjesna težine problema. Iz razgovora s njom saznajemo da je Rajko dobro, zadovoljavajuće funkcionira po riječima nadležne liječnice psihijatrice, uključen je u različite radionice i grupe. Što se tiče povratka kući, ne očekuje se ubrzo.

Pokrenut je postupak lišenja poslovne sposobnosti gospodina Rajka i smještaja u Ustanovu socijalne skrbi.

JOSIP A.

Gospodin Josip A. uključen je u naš program psihosocijalne podrške i rehabilitacije (PPR-a) 2017. godine. Kod gospodina Josipa utvrđene su promjene osobnosti u ponašanju i reakcijama s progresivnim oštećenjem u intelektualnom, emocionalnom i socijalnom funkcioniranju te sljedeće dg: Opsesivno kompulzivni poremećaj F 42.8, EpiPartialiscomplexa F 40.2, Organska disfunkcija CNS-a F 07. 

Gospodin Josip često ima oscilacije raspoloženja, od velike sreće do depresije. U fazi depresije dan provede u krevetu spavajući, i više od 10 sati. Navodi kako često bude jako umoran što ga sprečava u obavljanju aktivnosti svakodnevnog života.

Svjestan je svojih problema i strahova, no teško pronalazi način na koji se bi uspješno borio protiv njih (često posustaje, bude nemotiviran).

Početkom 2018. godine došlo je progresije bolesti što je rezultiralo pojačanim strahovima, izbjegavanja kontakta s ljudima, uzimanja propisane terapije po vlastitom nahođenju, izbjegavanja kontrolnih pregleda…

Gospodin Josip imao je zakazano vještačenje za što je trebao prikupiti određenu dokumentaciju i obaviti liječničke preglede. Pokušavali smo ga motivirati, dogovarati termine, pružali mu podršku u obliku zajedničkog odlaska, sve mu je to bilo „previše“, rezultiralo njegovim otporom i dovelo do prekida pružanja usluge PPR-a.

Telefonom smo kontaktirali gospodina Josipa kako bi sa sigurnošću znali da li želi prekinuti suradnju ili postoji mogućnost da se s vremenom ponovo uključi u projekt psihosocijalne podrške i rehabilitacije. Gospodin Josip izrazio je želju da prekinemo suradnju. Ističe kako puno bolje funkcionira bez naše podrške, osjeća se odmornim, nema straha od nepoznatih ljudi što je ujedno i razlog zbog kojeg više ne želi biti dio programa.
RANKO B.

Gospodin Ranko uključen je u naš program psihosocijalne podrške i rehabilitacije krajem 2016. godine.

Gospodin Ranko živi s majkom Marijom. Gospodin Ranko boluju od duševne bolesti, shizofrenija. Nema prihoda i nikad nije radio. Obolio je za vrijeme studiranja te prekinuo studij.

Majka Marija je teže pokretna, kreće se uz pomoć štapa. Ima srčanih problema i oštećenje vida. 

Korisnici su usluge gerontodomaćice koja im je osigurana preko Doma za starije i nemoćne osobe Trešnjevka. Ista im dolazi u posjet 2x tjedno. Također preko Doma imaju osiguranu dostavu obroka.

Nakon dužeg vremenskog perioda (od 07. mjeseca 2017. do 03. mjeseca 2018. nismo bili), uspjeli smo ostvariti susret s obitelj Banić, pošto nekoliko mjeseci nismo obilazili obitelj zbog odbijanja susreta od strane gđa. Marije, pod izlikama da „gosp. Ranko nije dobro, da nije spavao cijelu noć pa je umoran, smrt oca pa su tužni i sl“.

Situacija u obitelji je alarmantna: iz saznanja gerontodomaćice saznali smo da su obiteljski odnosi narušeni zbog konzumacije alkohola (od strane majke a i sina) te fizičkog nasilja od strane sina spram majke. U otvorenom razgovoru gđa. Marija je priznala da sin redovito kupuje i konzumira alkohol te da si i ona zna popiti koju čašicu. 

U nekoliko navrta o svemu smo obavijestili CZSS te zamolili da nešto poduzmu i povratno nas obavijeste o tome, ali bez rezultata.

Iz razgovora s majkom saznajemo da gosp. Ranko nije bio na kontroli kod nadležnog psihijatra unazad godinu dana, a propisanu terapiju ne uzima.

Dogovorene susreta gospođa Marija je redovito otkazivala tražeći razne izgovore (da se u zadnje vrijeme ne osjeća dobro, što zbog svog zdravstvenog stanja, što zbog problema s Rankom…)

Zamolili smo gospođu Mariju da se naredni susreti ne odgađaju kako bi mogli uspostaviti kvalitetnu suradnju koja je trenutno narušena.

Ponovo nas je telefonom u nekoliko navrata kontaktirala gospođa Banić te ponovo otkazala susrete navodeći kako je bolesna i da se ne osjeća dobro te joj treba doći prijateljica. Razgovarali smo i rekli joj da ne čini to Ranku jer time ugrožava njegovo zdravlje.Ponovo je negirala Rankovu bolest, opravdavala ga kako se on promijenio od smrti oca, kako ne zna što radi, a kada joj kažemo da treba potražiti pomoć to negira navodeći kako on „nije bolestan, kako on nikada nije pušio i da sada puši iako ne zna, kako treba nešto poduzeti jer je on u bolnici počeo pušiti i oni su krivi za to“…

Morali smo donijeti odluku o prekidu pružanje usluge obzirom da je suradnja njenom krivnjom narušena i neomogućena, o svemu smo obavijestiti nadležne službe jer gospođa Marija time dovodi u pitanje život sina.

TOMISLAV H.  

Gospodin Tomislav uključen je u naš program psihosocijalne podrške i rehabilitacije tijekom prvog mjeseca 2017. godine.

Gospodin Tomislav živi u dvosobnom stanu zajedno s majkom  Blaženkom. Završio je srednju školu u trajanju od 3 godine Elektro-tehničkog smjera. Ostvario je 3 godine radnog iskustava u tvornici radeći na stroju. Za vrijeme svojeg radnog staža često je odlazio na bolovanja jer su mu simptomi bolesti bili sve češći i jačeg intenziteta. Ostvario je pravo na invalidsku mirovinu.

Majka Blaženka boluje od multiple skleroze, nepokretna je i ovisna o tuđoj pomoći.

Gospodin Tomislav ima i sestru koja živi sa svojom obitelji u drugom stanu (blizu njihove adrese), također boluje  od multiple skleroze te nije u mogućnosti pomoći majci i bratu u svakodnevnim potrebama.

Korisnici su usluge gerontodomaćica koju su ostvarili preko Doma za starije i nemoćne osobe Trešnjevka. Ista im dolazi u posjet 3x tjedno. Preko Doma imaju osiguranu dostavu obroka.

Naši susreti bili su usmjereni na razgovor i podršku.

Sudjelovao je na Konvenciji u Ludbregu, za to vrijeme (2 dana), majci je osigurao kompletnu brigu.

Gospodin Tomislav je bio jako uznemiren zbog dolaska javnog bilježnika jer mu je majka darovnim ugovorom dala stan prije odlaska u Dom za stare i nemoćne, Drenovačka

Odnosi sa sestrom i šogorom i nadalje su narušeni, telefonom ga je kontaktirala nećakinja kako bi ga obavijestila da je sestra smještena u Dom (negdje u Sesvetama). Gosp Tomislav više ne šeće psa jer ga je zbog bolesti nećakinja odvela sa sobom u Njemačku. 

Uz veliku podršku gosp. Tomislav polako prihvaća novo nastalu situaciju, svakodnevno posjećuje majku, bio je kod prijatelja na moru…

Gospodin Tomislav obzirom na cjelokupnu obiteljsku situaciju i svoju bolest dobro funkcionira u svakodnevnim aktivnostima, mada on sam nema uvid u to, previše je kritičan spram sebe. Nema dovoljno samopouzdanja i teško se zauzme za sebe i svoje mišljenje. Redovito odlazi na kontrole nadležnog liječnika psihijatra te uzima propisanu terapiju. Vodi brigu o kućanstvu, ima razvijen socijalni kontakt. Uključen je aktivno u molitvenu zajednicu Sv. Josip na Trešnjevci. Spas i utjehu pronalazi u vjeri.

NADA G.

Gospođica Nadarođena je 12.10.1974. godine u Zagrebu, od oca pok. Stjepana i majke Katice, s prebivalištem na adresi Vinogradi 63. 

Nada boluje od schizophrenie (F 20.0). Djelomično je lišena poslovne sposobnosti u pogledu redovnog i hospitalnog liječenja, a za skrbnicu joj je imenovana majka Katica. Nije se udavala i nema djece. Ima stariju sestru i brata. Brat živi s majkom, a Nada u kući do njih (isto dvorište).

Prvi problemi sa zdravljem počeli su se pojavljivati tijekom fakulteta, ali majka je smatrala da je to od nervoze zbog ispita. Liječi se kod dr. Konstanjšak u bolnici Sestara milosrdnica. Od lijekova pije Haldol te Normabel po potrebi, te dobiva depo mjesečno.

Nada je završila studij na Hrvatskim studijima i stekla zvanje diplomirani sociolog. Nikada se nije uspjela zaposliti u struci. Povremeno je radila različite poslove, trenutno ne radi, ne pokazuje nikakav interes ni volju za zaposlenjem, jer se boji da bi joj to bilo prenaporno te kada ju ulove halucinacije to nebi mogla izdržati. Od strane CZSS Zagreb, Podružnica Črnomerec prima osobnu invalidninu.

U fazi akutne bolesti, ne funkcionira dobro. Majku krivi za sve probleme, često dolazi u konfliktne situacije s njom, naziva ju pogrdnim imenima (stara krava i sl.), nekada bude i verbalno agresivna. 

Kod gospođice Nade prvi puta smo došle 2015. godine na prijedlog Podružnice Črnomerec. Nada je tada smatrala da nema potreba za pružanjem usluge psihosocijalne podrške i rehabilitacije (PPR) jer smatra da nema problema, jedino ju majka „živcira“ i želi da ju ostavi na miru.

Nada nam se 2018. godine sama obratila, a nakon razgovora u Podružnici Črnomerec, obzirom da bi voljela ostvariti neka poznanstva i druženja. Sjeća se da smo bile ali je bila toliko loše da je htjela da je „samo svi ostave na miru“.

Gospođica Nada ima prijateljicu s kojom odlazi na kave, izlete, razna događanja. Raspitivala se za uključivanje u neku od Udruga, pa se tako uključila u Udrugu „Sjaj“ koja okuplja osobe s mentalnim teškoćama. U sklopu Udruge organiziraju proslave rođendana članova, odlaze u kino, na kavu, šetnje…

U međuvremenu je promijenila nadležnog liječnika psihijatra, sada odlazi na kontrole privatno, ukinuta joj je injekcija depoa, smanjena terapija.

Nada je sada dobro, redovito uzima terapiju, odlazi na plac, pomaže mami. Majka je brižna, kuha joj i posprema.

U Zagrebu, 14.01. 2019.                                       Melita Vrdoljak, mag. soc. rada



                                                       Višnja Šimec, radni 
PRILOG 4: Izvješće o radu komisije za prijem i otpust korisnika u 2019. godini
Tijekom 2018. godine, održano je pet sastanka Komisije za prijam i otpust korisnika. Komisiju čine:

a) Darija Milošević, dipl. soc. radnica Centra za socijalnu skrb Zagreb, Podružnica Črnomerec

b) dr. Hani Sanuri, izabrani liječnik primarne zdravstvene zaštite korisnika Podružnice Mirkovec, zaposlenik Doma zdravlja Zagorska sela

c) Josipa Kamenečki-Leljak, mag. soc. rada, voditeljica Podružnice Mirkovec

d) Marija Roginić, bacc. med. teh., glavna sestra Podružnice Mirkovec

e) Melita Vrdoljak, mag. soc. rada, socijalni radnik u Domu Zagreb, Šestinski dol

Tijekom 2018. godine zaprimili smo 134 zahtjeva za smještaj korisnika, Centara za socijalnu skrb iz cijele Hrvatske.

Na svojim sjednicama Komisija je raspravljala o pristiglim zahtjevima te donijela sljedeće odluke:

· 47 zahtjeva stavljeno je na prijam po slobodnom mjestu (od onih koji su prošli komisiju 2018. godine)

· 47 zahtjeva stavljeno je na listu čekanja (od onih koji su prošli komisiju 2018. godine)
· 1 zahtjev je stavljen na listu čekanja uz nadopunu dokumentacije

· 2 zahtjeva su stavljena na listu čekanja uz preporuku za smještaj u Dom za starije i nemoćne

· 4 zahtjeva su smještena u drugu ustanovu, odustalo ili umrlo, a bili su primljeni po slobodnom mjestu ili stavljeni na listu čekanja
· 17 zahtjeva nije se razmatralo zbog nepotpune dokumentacije

Sveukupno:
· na listi prijama po slobodnom mjestu imamo ukupno 124 zahtjeva

· na listi čekanja 183 zahtjeva

· nepotpune dokumentacije 116 zahtjeva
U Zagrebu, 14.01.2019.




      Melita Vrdoljak, mag. soc. rada
PRILOG 5: Izvještaj o radu primarne zdravstvene zaštite korisnika Doma Mirkovec za 2018. godinu 

Na dan 31. 12. 2018. godine u Podružnici Mirkovec na smještaju je bilo 71 korisnik, od toga novoprimljenih korisnika bilo je  6 korisnika , tokom godine na privremenom smještaju bilo je 5 korisnika i umrlo je 4 korisnika.
Tijekom godine hospitalizirano je 39 korisnika od toga u OB Bračak 11 korisnika, PB Vrapče 25 korisnika , bolnica Klenovnik 2 korisnika i bolnica Krapinske toplice 1 korisnik.

Tokom godine surađivali smo sa svim liječnicima u ambulantama specijalističkih usliga čije su usluge bile potrebite našim korisnicima a to su:

- ginekološka ambulanta doma zdravlja KZZ – Zabok

- specijalističke ambulante u OB Bračak

- zubna ambulanta Sveti križ Začretje

- PB Vrapče i Jankomir

- bolnica za plućne bolesti i TBC Klenovnik

- suradnja sa  ZZJZ KZŽ za korisnike i radnike zbog pregleda za sanitarne knjižice i sprečavanje  epidemija korištene su usluge zagrebačkih bolnica čijih specijalnosti nema u Županijskoj bolnici

- surađivalo se sa svim službama unutar Doma na poboljšanju kvalitete usluge smještenim korisnicima

-provodilo se kontinuirano stručno usavršavanje kroz stručnu literaturu i edukaciju po odobrenom planu edukacije hrvatske komore medicinskih sestara
Planirani program rada tijekom  godine izvršen je u cijelosti i to :

- svakodnevno se redovito provodila zdravstvena njega po planu i programu njege, vodile su se evidencije o pružanju usluge njege, uzimanja ordinirane  akutne i kronične terapije, bolničkog liječenja, lab. pretragama, hranjenju, dijetalnoj prehrani, previjanje, eliminacija izlučevina iz  organizma (stolice, urina), samokontrola GUK-a, kontrola vrijednosti RR, evidencija umrlih, evidencija hospitaliziranih i ostalo

-  svakodnevno se vodio nadzor nad radom med.  Sestara i njegovatelja

-  primarna zdravstvena zaštita provodila se putem doma zdravlja  KZŽ- ambulante Zagorska sela dolaskom liječnika u dom jedanput jedno po 4 sata

- medicinsko osoblje te osoblje koje dolazi u kontakt s hranom obavezno su dva puta godišnje 

   obavljali hig-sanitarne preglede kod epidemiologa ZZJZ KZŽ

- medicinske sestre tokom godine su se stručno  usavršavale putem seminara, tribina, predavanja

- redovito se provodio jednogodišnji plan promicanja zdravlja, te rano otkrivanje bolesti

- predlagale su se mjere za ostvarivanje dostupnosti i kvalitete zdravstvene zaštite u Domu

- zdravstvena njega provodila se kontinuirano 24 sata  i odnosila se na korisnike- koji su samostalni u obavljanju osnovnih životnih funkcija kao što su disanje, hranjenje, izlučivanje, kretanje, ali im je potreban poticaj i nadzor u obavljanju- osobne higijene, spavanja i odmora, komuniciranju i organiziranju slobodnog vremena, stalan nadzor u uzimanju propisane  terapije, stalni nadzor tjelesnog stanja pojačana zdravstvena njega provodila se na korisnike koji su djelomično ovisni pri obavljanju osnovnih životnih aktivnosti obuhvaćala je slijedeće sestrinske postupke- prevencija dekubitalnih i drugih posljedica dugotrajnog ležanja, manje prevoje, aplikaciju obloga, aplikaciju lijekova na kožu kod kroničnih dermatoza, davanje klizme, djelomična pomoć pri ustajanju, hodu, oblačenju, hranjenju, izlučivanju, komunikaciji i osobnoj higijeni, pračenju i evidenciji psihičkog stanja, mjerenju vitalnih funkcija, uizmanje materijala za laboratorijske pretrage (krv, urin, stolica, sputum) kontrola izlučivanja, aplikacija laksativa i evidencija izlučevina, vlažne i terapijske inhalacije

i zadnja skupina zdravstvene njege pružala se korisnicima kojima sve potrebe u obavljanju osnovnih životnih aktivnosti su im zadovoljavali članovi ttima za njegu- tokom 24 sata- brinulo se o zdravlju i zdravstvenoj njezi, provodili su se planirani postupci prikupljanju podataka koji se odnose na promatranje općeg stanja, stanja pokretljivosti, svijesti, procjenu funkcionalne sposobnosti korisnika o samostalnoj i djelomičnoj ovisnosti te o potpunoj ovisnosti korisnika u svrhu utvrđivanjapotreba za zdravstvenom njegom.
Za svakog novoprimljenog korisnika nastojao se osigurati ugodan i brižan prihvat u domu, upoznavanje sa sustanarima u sobi, uvođenje u blagavaonu, ambulantu, sobu soc, radnika, kantinu i dr

putem planiranih i izrađenih ponudbenih listova (tendera) naručivao se i kupovao sanitetski materijal i lijekovi, te potrošni materijal i sitni invetar

-jedanput mjesečno sudjelovalo se u sastavljanju mjesečnog jelovnika korisnika u komisiji za izradu jelovnika (voditelj odjela njege, kuhar, predstavnik korisnika, te voditelj Podružnice)

-provodila se pomoć pri odlasku na kontrole, na kulturna događanja u domu, proslava rođendana, priredbe, izleti, šetnje, odlazak na sv. misu

-tokom godine na specijalističke preglede upućeni su gotovo svi korisnici barem jedanput, a neki i više puta ( psihijatru 124      kontrolna pregleda, kirurgu 24, neurologu 6, dijabetologu 13, dermatologu 11, oftalmologu 13, urologu 4, ortopedu 9, rtg pluća 17, UZV abdomena 3

svakodnevno obavljala se primipredaja sestrinske službe u pisanom i usmenom obliku- primopredaja sestrinske službe je komunikacija koja se odvija između dviju smjena medicinskih sestara i čija je svrha predaja informacija o korisnicima o kojima medicinske sestre skrbe.Proces primopredaje sestrinske službe smatra se ključnim elementom kvalitetne i sigurne zdravstvene njege.
Tijekom godine održavali su se sastanci stručnih tijela Doma u čijem radu je redovita prisutnost primarne zdravstvene zaštite i njege, te zajedno s ostalim stručnim radnicima sudjelovanje u organizaciji prigodnih zbivanja i obilježavanja Dana doma, Dana obitelji korisnika, domskih sportskih igara korisnika, izleta , proslava Uskrsa, Božića, nove godine i dr. Te pratnja i boravak med. Osoblja s korisnicima na ljetovanju na moru.

Za 2019. godinu predložen je i izrađen godišnji plan i program rada medicinske i opće njege te brige o zdravlju.

U Mirkovcu 04. 01. 2019. godine   
          Voditelj Ustrojbene jedinice za pojačanu njegu

                                                                    Bacc. med. Tehn. Roginić Marija
PRILOG 5a: Izvještaj o radu primarne zdravstvene zaštite korisnika Doma Zagreb, Šestinski dol za 2018. godinu
Tijekom protekle 2018. godine planirani program je izvršen u cijelosti.

Slijedi evaluacija provedenih aktivnosti.

EVALUACIJA

· Unutarnji nadzor nad radom medicinskih sestara, njegovatelja, kuhara, skladištarke i spremačice provođen je svakodnevno i uz aktivnu  i adekvatnu suradnju i organizaciju rada s navedenim osobljem. Napismeno je evidentiran dnevni, tjedni i mjesečni raspored rada zaposlenika. Tijekom navedenog razdoblja evidentirano je korištenje godišnjeg odmora zaposlenika, slobodnih dana, bolovanja i plaćenog dopusta u skladu sa kolektivnim ugovorom. 

· Prisutna je kontinuirana suradnja sa medicinskom službom, socijalnom radnicom i ostalim djelatnicima iz podružnice Mirkovec.

· Medicinske sestre su svakodnevno evidentirale dnevnike rada, isti kontrolirani periodično.

· Kroz 2018. godinu provodilo se trajno stručno usavršavanje medicinskih sestara putem stručnih predavanja, seminara, skupova i tribina u medicinskim ustanovama, ali i putem interneta preko portala e -učenjekoje je osigurala Hrvatska komora medicinskih sestara za svoje članove. Kontrolirane su licence za samostalni rad medicinskih sestara te su izdane potrebne licence za rad.

· Zdravstveno osoblje prisustvovalo je terapijskim zajednicama u Domu Zagreb uz aktivnu suradnju sa socijalnom službom.

· Kontinuirano kontrolirane sanitarne iskaznice, te redovito obnavljane odlaskom na redovite kontrole. Pregledane potvrde o higijenskom minimumu radnika koji ih moraju imati (kuhari, skladištarka), obnovljene potrebite.

· Knjiga izvješća je evidentirana kontinuirano svakodnevno.

· Evidencija nabave lijekova i medicinskog materijala uredno bilježene.

· Individualne evidencijske liste korisnika svakodnevno su evidentirane. Za svakog korisnika se bilježila individualna evidencijska lista koja sadrži postupke medicinskih sestara provođene tijekom 24 sata, te vrijednosti krvnog tlaka , tjelesne temperature, primjene terapije, vrijednosti razine GUK-a, eliminaciju, hranjenje , provođenje osobne higijene, fizikalnu terapiju te specifične medicinsko tehničke zahvate.

· Svakodnevno održavanje osobne higijene korisnika, presvlačenje posteljnog i osobnog i osobnog rublja, svakodnevno namještanje kreveta, pregledavanje i čišćenje noćnih ormarića te garderobnih ormara korisnika i poticanje korisnika na aktivnu suradnju. Pružana je potpuna i djelomična pomoć korisnicima kod obavljanja osobne higijene, ovisno o funkcionalnim sposobnostima pojedinca. Korisnici su kupani prema rasporedu kupanje, šišani  prema potrebi, redovito rezani nokti te uredno uređeni, muški korisnici brijani svakodnevno samostalno ili uz pomoć medicinskog osoblja.

· Redovito sterilizirani medicinski instrumenti i tupferi u sterilizatoru na suhi zrak, vršena kontrola serilizacije indikator trakicama,vođena evidencija provedene sterilizacije.

· Prema ugovoru ZZJZ u Zagrebu, uzeti su brisevi u kuhinji i uzorci hrane svaka tri mjeseca, uzorci su obrađeni, nalazi istih zaprimljeni u Dom te pohranjeni.

·  Provedeno je svakodnevno mehaničko čišćenje i dezinfekcija svih radnih površina u domu. Voda za dezinfekciju noćnih posuda  redovito je mijenjana uz pravilnom doziranje dezinficijensa.
· Odvoz prljavog rublja u podružnicu doma u Mirkovcu na pranje i dostava čistog provođena je uredno prema dogovorenim terminima.

· Infektivni otpad otpremljen  sa ugovorenom tvrtkom Remondis ekologija prema dogovorenim terminima uz pismene evidencije.

· U srpnju 2018. Dostavljena je potrebita zaštitna odjeća i obuća za djelatnike.

· U lipnju 2018. dostavljena je potraživana ljetna korisnisnička odjeća i obuća. Periodićno je dostavljena korisnička odjeća iz podružnice Mirkovec. 

· U suradnji sa tvrtkom Sanatio provedene su mjere DDD prema godišnjem planu.

· Primjenjivana  je  lokalna, peroralna i parenteralna terapija ordinirana od strane liječnika opće medicine, stomatologa ili specijalista.

· Suradnja sa biokemijskim i mikrobiološkim laboratorijem  je uspješno provođena tijeko protekle godine.

· Organizirani su termini, prijevoz i pratnje za korisnike kod odlazaka na specijalističke preglede, te su osigurane uputnice i putni nalozi od doktorice opće medicine.

· Medicinsko – tehnički postupci su evidentirani u zasebne liste.

· Suradnja s Dr. Relić - Sorić  nastavila se i protekle godine tokom kućnih posjeta korisnika u Domu ili su  korisnici transportirani u ambulantu Dr.  Relić –Sorić. Promjena terapije korisnika pismeno je evidentirana , te su po preporuci doktorice pojedini korisnici upućeni na kontrolne preglede.Pretrage po preporuci su obavljene,a nalazi istih dostavljeni doktorici.

· Doznake za pelene i ostala pomagala doktorica Reli – Sorić pisala je tromjesečno, doznake predanedobavljaču. Korisnici koji su ostvarili pravo na doznake za pelene u 2018. g. su:Ratoša Milan,Stanec Barbara.

· Korisnicima sa dijagnozom šećerne bolesti prema preporukama specijalista dijabetologa i dr. opće prakse pisane su doznake za igle, trakice i lancete. Doznake predane dobavljaču. Korisnici koji su ostvarili pravo na doznake za trakice su: Stanec Barbara, Prohaska Ljiljana, Ferenčak Dragutin, Husunec Josip i Jureša Marija.

· Tijekom studenog korisnici cijepljeni protiv sezonske gripe.

· Tijekom 2018. Godine nismo imali novoprimljenih korisnika u Domu Zagreb

· Tijekom 2018. godine preminuo je jedan korisnik, Ferenčak Dragutin 16. 08. 2018.

Tijekom prošle godine zabilježeno je 8 hospitalizacija:
· Klinička bolnica Sveti Duh -3 hospitalizacije

· Klinička bolnica Vrapče - 3 hospitalizacija

· KBC Sestre Milosrdnice - 1 hospitalizacija

· KBC Zagreb Jordanovac – 1 hospitalizacija

· Dr. Makarića iz bolnice Vrapče i tokom protekle godine dolazio je u kućne posjete korisnicima u dom, promijene kod korisnika zabilježene su u povijesti bolesti, uputnice su dostavljene doktoru, promjene u terapiji su evidentirane, a o promjenama obaviještena doktorica opće medicine.

· Suradnja sa stomatologom nastavila se i u protekloj godini u ambulanti dr.Milasa kojem su korisnici redovito odlazili na preglede, obavljalo se liječenje usne šupljine, popravak zuba i izrada zubne protetike.

· Kontinuirano provođena kontrola i nadzor korisnica smještenih u stambenoj jedinici u Masarykovoj,  terapija slagana jednom tjednom koju su korisnice morale samostalno uzimati nakon edukacije, redovito su provođene kontrole korisnica kod specijalista i kod doktorice opće medicine.

· Korisnice upućene u postupke kod hitnih stanja, kao i važnosti  svakodnevnog obavještavanja medicinske službe o stanju u stambenoj jedinici.

· Kontinuirano je provođena kontrola i nadzor u stambenoj jedinici, periodični  odlasci u stambenu jedinicu, utvrđivanje zdravstvenog stanja, provedba cijepljenja protiv gripe. Korisnici su odlazili na kontrolne preglede kod doktora specijalista i kod doktorice opće prakse. Tokom protekle godine korisnici iz stambene jedinice na Knežiji, jednom mjesečno dolazili su u Dom na druženje s ostalim korisnicima. Sve u dogovoru sa socijalnim radnicima.

03.01.2019.                                  
           Martina Kahlina, bacc. med. techn


PRILOG 6: Izvješće o radu socijalnog radnika u Domu Mirkovec za 2018. godinu
   Tokom 2018. godine, kao socijalni radnik u Podružnici Mirkovec obavljala sam poslove i radne zadatke sukladno opisu  rada socijalnog radnika te mom programu rada i to:

· poslove vezane uz planiranje i programiranje- izrada programa rada, programa rada terapijskih grupa koje vodim ( grupa žena na katu, ALKO grupa ), te u suradnji sa ostalim stručnim radnicima izrada individualnih programa  rada za korisnike

· poslove  vezane uz dokumentaciju korisnika  - vođenje svih propisanih evidencija i dokumentacije za korisnike, priručne matične knjige, evidencije dnevnih i mjesečnih kretanja korisnika, evidencije višednevnih izlazaka iz doma, zabilješki o zbivanjima u domu, knjige umrlih, izrada tabelarnih prikaza i izvještaja  za korisnike, dnevnik rada

- provođenje socioterapijskog rada 

       – individualnog – prvenstveno s korisnicima, a po potrebi s članovima njihove obitelji, skrbnicima

        -   grupnog- vođenje terapijskih grupa:

                  SOCIO-TERAPIJSKA GRUPA ŽENA: grupa broji 14 članica, sastajemo se jednom tjedno u trajanju od 60 minuta a u cilju druženja korisnica, usvajanja i poboljšanja navika osobne higijene i higijene prostora, usvajanje prihvatljivog socijalnog ponašanja te stvaranju boljih međuljudskih odnosa, zajedničko rješavanje problema , edukacija o raznim temama, igranje raznih igara. Zajednički smo obilježile i neke  blagdane ( pr. Božić Valentinovo), za lijepa  vremena šećemo prirodom, zajednički smo čistile orahe za kolače, pekle palačinke, uštipke.

                SOCIO-TERAPIJSKA  ALKO GRUPA: grupa broji 5 članova , održava se jednom tjedno, s ciljem smanjenja konzumiranja alkoholnih pića, apstinencije, edukacije o bolesti, uspostavljanja boljih odnosa među korisnicima, praćenja društvenih zbivanja. Razgovarali smo o domskom životu, osobnoj higijeni, njihovim problemima, potrebama, željama Za lijepa vremena  smo šetali do jezera . Nažalost  održano je svega   dvanaest sastanaka jer  je većina članova grupe radno okupirano – košnja trave, pomoć domaru, pomoć skladištaru  pri istovaru robe i sl.  te su često bili odsutni.

Socioterapijski rad sa ženama na stacionaru- jednom tjedno, utorkom u trajanju od  

jednog sata okupljam u jednoj sobi na ženskom stacionaru korisnice koje mogu doći ( polako hodajući ili kolicima, hodalicom ), a ovisno o njihovom  trenutnom zdravstvenom stanju gdje  tada  razgovaramo o raznim temama- o održavanju osobne higijene, o njihovom svakodnevnom životu, odnosima u domu,   o zdravlju, o obilježavanju blagdana- običaji njihovog kraja, njihove obitelji te  o svemu što ih zanima. U 2018. Godini održano je 28 takovih sastanaka.

Pokušala  sam to i na muškom stacionaru, no  većina njih  odlazi van ili u dnevni boravak a  u sobama ostaju  samo vrlo teško bolesni, u krevetima  te s njima  razgovaram individualno.

- sudjelovanje u radu  Skupa  korisnika doma

- obavljanje poslova prijema i smještaja korisnika, pomoć korisnicima u adaptaciji na novu sredinu, pomoć korisnicima u zadovoljavanju svakodnevnih potreba, rješavanje konfliktnih situacija ( u 2018. godini primljeno je  8 novih korisnika )

- poslovi vezani za umrle korisnike, organizacija sahrana ( umrlo 5 korisnika )

- poslovi  informiranja i suradnje s članovima obitelji, skrbnicima ,   djelatnicima centara za socijalnu skrb

- ostvarenja raznih prava korisnika te kontakti s raznim ustanovama ( HZZO,HHMO, Policijske uprave i dr. )

- briga o korisnicima koji se nalaze na dužem bolničkom liječenju 

-uključivanje i u poslove  vezane  za rekreativne  i kulturo-zabavne aktivnosti korisnika –  sudjeluje u proslavama rođendana, šetnjama s korisnicima, izleti s korisnicima-  Sveti Vid, Dom Lobor-grad , odlazak s grupom korisnika na  Svetu  misu u Crkvu Sveti Križ-Začretje povodom Dana starih osoba, sudjelovanje u organizaciji Dana  Doma, Dana obitelji, sudjelovanje u društvenim igrama s korisnicima, pomoć u uređenju doma prigodom blagdana, sudjelovanje u predstavama – za  Uskrs, Dan obitelji, Valentinovo, Božić dogovor  za Sv. Mise u domu, organizacija gostovanja  u domu ( amaterske dramske skupine  i Sv. Križa - Začretje,  « Kaj» iz Grdenaca ) uređenje  cvjetnjaka te cvijeća u teglama po domu, spremanje korisnika za ljetovanje

-  poslovi vezanih uz vanistitucijsku djelatnost - dostave obroka u kuću ( izvidi na teren, dosieri, evidencije,izvještaji , uplatnice)

- obavljanje dijela poslova domaćice, koja je otišla u mirovinu ( jelovnici, blagajnički izvještaj, zaprimanje obuće i odjeće za korisnike, podjela iste korisnicima i dr. )

- prisustvovanje sastancima  svih zaposlenika, stručnih radnika, Stručnog vijeća, , te sam obavljala sve poslove po nalogu neposrednog rukovodioca

- prisustvovanje stručnim predavanjima  i seminarima

U Mirkovcu, 03.01. 2019.








Socijalni radnik


Danica Jurina

PRILOG 6a: Izvješće o realizaciji stručnog programa rada u Domu Zagreb za 2018. godinu

Na dan 31.12.2018. godine u Domu Zagreb, Šestinski dol, bilo je smješteno ukupno 27 korisnika (od toga 5 korisnica u stambenoj zajednici – Masarykova25 i 3 korisnika u stambenoj zajednici – R. Bičanića 40 – korisnik u čijem je vlasništvu stan te imamo sklopljen ugovor o korištenju stana), u dobi od 40 – 94 godine, od čega 13 muških i 14 ženskih.

Od smještenih korisnika njih 12 potpuno je lišeno poslovne sposobnosti, 9 je djelomično lišeno poslovne sposobnosti, dok 6 korisnika nema oduzetu  poslovnu sposobnost.

Jedan korisnik je preminuo.

Obzirom na dominantnu vrstu oštećenja struktura smještenih korisnika je sljedeća:

- mentalno oštećenje




                        23 korisnik

- ovisnost o alkoholu                  




 1 korisnik

- tjelesno oštećenje                      




 2 korisnika

- alzheimerova bolest






 1 korisnik

Obzirom na izvor plaćanja cijene usluga, odnosno smještaja struktura je slijedeća:

- državni proračun                          




 8 korisnika

- plaćaju sami+državni proračun    




 4 korisnika

- plaćaju sami                                 



             9 korisnika

- plaćaju sami+drugi                       




 4 korisnika

- plaćaju sami+drugi+državni proračun



 1 korisnik

- jedan korisnik ne plaća smještaj jer živi u vlastitom stanu

U sklopu stalnog smještaja Dom pruža:
· usluge stalnog smještaja (stanovanja)

· usluge prehrane (doručak, ručak, večera) prema utvrđenim normativima

· usluge održavanja osobne higijene, brigu o zdravlju, njezi i fizioterapiji

· radnu terapiju i organizaciju slobodnog vremena

· vaninstitucionalnu skrb kroz dostavu obroka u kuću za stare i nemoćne osobe

· samostalno stanovanje

· psihosocijalnu podršku i rehabilitaciju (PPR)

Korisnici u Domu, su prema svojim psihofizičkim mogućnostima, a radi očuvanja i razvijanja njihovih perceptivnih i kreativnih sposobnosti, uključeni u razne radno-okupacijske aktivnosti (npr. likovna radionica, dramska grupa…). 

Organiziraju se i razne kulturno-zabavne aktivnosti.

Terapijski stručni rad provodi se individualno s korisnicima kao i stručni rad u okviru terapijskih grupa, te redoviti sastanci Vijeća korisnika smještenih u Domu. Grupe se odvijaju sukladno tjednim rasporedima.

U radno okupacijske aktivnosti, koji su sastavni dio života i terapije korisnika tijekom 2018. godine bilo je uključeno 65% korisnika.

U okviru radno okupacijskih aktivnosti  koje u Domu Zagreb vode socijalni radnici, korisnici su bili okupirani na slijedećim poslovima:

· uređenje okoliša doma i pomoć pri održavanju čistoće doma

· likovno izražavanje, izrada prigodnih ukrasnih predmeta

· dramska sekcija – priprema prigodnim igrokaza

· posjet članova Gradske četvrti Črnomerec

· održani turniri u društvenim igrama (čovječe ne ljuti se, bela, šah, pikado, tombola)

· obilježavanje Maškara i Valentinova

· posjet patera Cveka i „Kapi dobrote“

· održan križni put povodom uskršnjih blagdana

· odlazak korisnika na ljetovanje u Novi Vinodolski

· izlet na Jarun, grad

· sudjelovanje na Domoplesu u Puli

· posjet svetištu na Trsatu u Rijeci

· izlet u Zoološki vrt

· obilježen Dan obitelj – 08.09.2018.

· sudjelovanje na nogometnom turniru u Domu Orehovica – 13.09.2018.

· sudjelovanje na boćanju u Pazinu – 20.09.2018.

· izlet u Opatiju

· obilježavanje Uskrsa i Božića uz ispovijed i služenje Sv. Mise

· posjeta grobu pokojnih korisnika povodom Svih svetih

· prigodni program za Martinje

· posjeta udruge „Hrana za život“

· mjesečne proslave rođendana korisnika

· sudjelovanje na kestenijadi u Domu „Bidružica“  uz prigodni program – 25.10.2018.

· sudjelovanja u kvizu znanja u Domu „Bidružica“ – 22.11.2018.

· obilježavanje Sv. Nikole

· Božićna priredba u Domu te podjelu prigodnih poklona

· odlazak na Advent

U sklopu projekta „HERO“ – housinganeducationaleuropeanroadtowards civil rights, sudjelovali smo na trećem sastanku koji se održao u Antwerpenu, u suradnji s prof. Slađanom Štrkalj Ivezić.

U trećem mjesecu organizirali smo dvodnevni simpozij pod nazivom „Rehabilitacija osoba s mentalnim teškoćama“, u koji su bili uključeni vrsni predavači.
Ove godine obilježili smo 65 godina postojanja Doma Zagreb, kao i 40 godina postojanja Podružnice Mirkovec. Uz prigodan igrokaz te domjenak bili su prisutni gosti iz cijele Hrvatske. Pri tome smo osobito ponosni i zahvalni našim korisnicima koji su doprinijeli da svečano obilježavanje bude joj dostojanstvenije time što su i sami sudjelovali u tome.

Program stručnog rada za 2018. godinu obuhvaćao je:

· suradnju s Centrima za socijalnu skrb na području cijele Hrvatske

· suradnju s KC Vrapče i Sv. Ivan – Jankomir, kao i općim bolnicama (Sv. Duh, Sestre Milosrdnice, dr. Fran Mihaljević…)

· suradnju s MUP-om 

· suradnju s HZZO i MIO

· suradnju s obiteljima korisnika

· suradnju s udrugom „Svitanje“

· suradnju s Ministarstvom pravosuđa i Prekršajnim sudom (rad za opće dobro), vođenje evidencije okrivljenika

· sudjelovanje na konferenciji socijalnih radnika u Puli

· sudjelovanje na raznim tribinama

· zaprimanje zahtjeva za smještaj te održavanje Komisije za prijam i otpust korisnika (održano 5 komisija u 2018. godini)

· obilazak korisnika u stambenim zajednicama (Masarykova i Knežija)

· pružanje usluge psihosocijalne podrške i rehabilitacije (PPR)

· pisanje tjednih (dnevnik rada), mjesečnih i godišnjih izvještaja, mjesečnog kretanja korisnika te planova za iduću nadolazeću godinu

· održavani sastanci stručnog tima kao i stručnog vijeća

· vođenje tekuće dokumentacije u domu

Tijekom protekle godine nastavili smo s pružanjem usluge psihosocijalne podrške i rehabilitacije (PPR) za odrasle osobe s mentalnim teškoćama na području grada Zagreba. 

Potrebe su velike ali ljudski resursi nedostatni.
U program psihosocijalne podrške i rehabilitacije (PPR) protekle godine bilo je uključeno devet korisnika.
Zdravstvena zaštita korisnika redovito se provodila tijekom 2018. godine. Zdravstvena njega i skrb za osobe s mentalnim teškoćama, obzirom na različitost medicinske dijagnoze, zahtijeva specifičan pristup svakom pojedincu te obuhvaća 24-satnu brigu o održavanju osobne higijene, higijene prostora, hranjenja i brige o zdravlju korisnika. 
O njima brinu medicinske sestre i njegovatelji.
U 2018. godini preminuo nam je jedan korisnik.
Primarnu zdravstvenu zaštitu  našim korisnicima pruža liječnica primarne zdravstvene zaštite dr. Sorić-Relić prema utvrđenom rasporedu. Po potrebi korisnici se odvoze u njenu ordinaciju.

Suradnja sa stomatologom dr. Milasom nastavila se i u protekloj godini.

Psihijatrijske preglede i kontrole pružaju nadležni liječnici psihijatri (dr. Makarić, dr. Milovac, dr. Vrbančić i dr. Zdunić). 

Ostale specijalističke pretrage korisnici obavljaju u bolnicama na području grada Zagreba (PB Vrapče i Sv. Ivan-Jankomir, KB Sv. Duh, Sestre Milosrdnice...).

Provodi se suradnja s ljekarnom Barlović što se tiče lijekova i sanitetskog materijala te „Demedicusom“ što se tiče doznaka za pelene, ortopedskih pomagala i DBT (dijabetički) program.
Putem doznaka troje korisnika ostvaruje pravo na pelene HZZO.

U Zagrebu, 15.01.2019.




Melita Vrdoljak, mag. soc. rada
PRILOG 6b: Izvješće o realizaciji stručnog programa rada u Domu Mirkovec za 2018. godinu

Na dan 31. 12. 2018 . godine u Podružnici Mirkovec bilo je smješteno ukupno 71 korisnika u dobi od 18 – 96  godina od čega 39 muških i 32 ženskih. Tijekom godine 2018.  umrlo je 5 korisnika, a na smještaj je primljeno 8 novih korisnika i  bila su  tri  prekida smještaja. 

Korisnici su smješteni obzirom na fizičku pokretljivost u stambeni dio ( pokretni korisnici ) njih 45, te u stacionarni dio ( polupokretni i nepokretni) 26 korisnika.

Struktura smještenih korisnika po dobi je slijedeća:

-18- 24 godina

-    1  ( 1ž )

- 30-39 godina 
-    5  ( 1 ž )

- 40-49 godina 
-    5  ( 3 ž )

- 50-59 godina 
-  20  (7 ž )

- 60-69 godina 
-  19 (7 ž )

- 70-74 godina
            -   5  (2 ž )

- 75-79 godina
            -   8  (4 ž )

-80 – 84 godina
-    4  (4 ž )

-85 - 

           -   4  (3 ž )


Od smještenih korisnika, njih 49 je u potpunosti lišeno poslovne sposobnosti, 6 je djelomično lišeno poslovne sposobnosti, a 16 korisnika nije lišeno poslovne sposobnosti.

Osim  dominantnog  mentalnog oštećenja ( 54 korisnika ) smješteni korisnici imaju još neke dominantne vrste oštećenja kao što su: 

- intelektualno oštećenje 
14 korisnika

- ovisnost o alkoholu

  5 korisnika

- kronična bolest

  5 korisnika

- tjelesno oštećenje

  3 korisnika
- oštećenje sluha

  3 korisnika
 Obzirom na izvor plaćanja cijene usluge, odnosno smještaja struktura je slijedeća:

- državni proračun 

24 korisnika

- plaćaju sami + drž. pr.
11 korisnika

- plaćaju sami 


22 korisnika

- sami + drugi


13 korisnika

- plaćaju drugi


  1 korisnika








U sklopu stalnog smještaj Dom pruža usluge stanovanja, prehrane, održavanja osobne higijene, brige o zdravlju, njege, radne aktivnosti, psihosocijalnu rehabilitaciju i organizirano korištenje slobodnog vremena.

Stručno vijeće Doma održalo je tijekom godine 2018. 4 sjednice  na kojima se raspravljalo o svim stručnim pitanjima, problemima u radu, organizaciji rada, izvješćima, planovima i programima rada, organizaciji rada, ocjenjivanje ravnatelja, organizacija slobodnih aktivnosti korisnika, organiziranje izleta poludnevnih, dnevnih i višednevnih ( ljetovanje), izbor predsjednika i zamjenika Stručnog vijeća, dogovori o aktivnostima vezanih uz obilježavanje Dana obitelji, Dana Doma, dvodnevnog stručnog skupa ( simpozija) pod nazivom „Rehabilitacija osoba s mentalnim teškoćama „ koji je održan u Zagrebu, hotel Dubrovnik dana 21.i 22. ožujka vezujući se iz obilježavanje međunarodnog Dana socijalnog rada. Stručno vijeće donijelo je u listopadu 2018. godine i  novi poslovnik o radu. 
Krajem godine 2014. odobreno nam je, i financijski podržano, od grada Zagreba, provođenje projekta „Psihosocijalna pomoć i rehabilitacija“  koja  se provodi na području nadležnosti Centra za socijalnu skrb Črnomerec, Susedgrad i Trešnjevka po stručnim radnicima našeg Doma  ( socijalni radnik i radni terapeut, a po potrebi i medicinsko osoblje).

Terapijski stručni rad provodi se individualno s korisnicima, kao i stručni rad u okviru terapijskih grupa ( alko-grupa, grupe osoba s posebnim potrebama ( rad na socijalizacijskim vještinama),  grupa osoba s težim mentalnim teškoćama kao i redoviti sastanci skupa smještenih korisnika. Grupe se odvijaju sukladno  tjednom rasporedu.


U radno-okupacijske aktivnosti, koje su sastavni dio života i terapije korisnika tijekom godine 2018.  uključeni su svi korisnici sukladno svojim psihofizičkim mogućnostima. Primjetan je blagi pad radno okupiranih korisnika obzirom da su svi smješteni korisnici, zapravo, naši stalni dugogodišnji korisnici i da su svake godine sve stariji i nemoćniji, a novoprimljeni korisnici sve bolesniji gotovo apsolutno nezainteresirani za bilo kakav vid radne okupacije, sa znatno izraženijim smetnjama i nemogućnostima uključivanja u neki oblik radno okupacijskih aktivnosti. Posebice na ovom dijelu stručnog rada primjetna je sveopća potreba stručnog radnog terapeuta kao i fizioterapeuta u domu, koji svojim angažmanom pridonose produljenju i očuvanju određenih, pa makar i minimalnih, psihofizičkih sposobnosti korisnika.


U okviru radno okupacijskih aktivnosti, koje u domu zajedničkim snagama vode radni terapeut uz svesrdnu pomoć socijalnih radnika, fizioterapeuta, kao i ostalih zaposlenika, korisnici su bili okupirani na slijedećim poslovima: uređenje okoliša doma, pomoć pri održavanju čistoće sanitarnih čvorova i čistoće doma, održavanje čistoće blagovaone korisnika, prostora za dnevni boravak korisnika te pomoć u  održavanju čistoće korisničkih spavaonica, pomoć u skladištu doma, pomoć u domskoj praonici rublja, košnja trave, održavanje cvjetnih lijeha i slično. Pored tih aktivnosti korisnici su okupirani i na izradi ručnih radova, slikanju i sličnom likovnom izražavanju, izradi ukrasnih predmeta od papira, platna, plastelina i sl., bibliotekarskim aktivnostima, literarnim aktivnostima, glazbenim aktivnostima ( zbor i folklor, Domoples, Domosong ) te drugim aktivnostima vezanim uz prigode kao što su maškare, Valentinovo,  Uskrs,  Dan doma, Dan obitelji, Kestenijada, Martinje, Božić, Nova Godina i sl.


Programom stručnog rada za 2018. godinu bile su predviđene i realizirane slijedeće aktivnosti:

· obilježavanje katoličke svetkovine Sveta tri kralja uz misu i blagoslov u Domu

· obilježavanje Valentinova – Dana zaljubljenih uz ples srca, ljubavnu poeziju i malu predstavu –predstavom pod nazivom „Pouka ljubavi“

· obilježavanje dana bolesnika u crkvi župe Sveti križ Začretje uz domjenak s mještanima u mjesecu veljači i studenom

· mjesečno obilježavanje rođendana korisnika 

· susreti s članovima molitvene zajednice Svetog duha iz Zagreba (8 kroz godinu)

· maškare ( Fašnik u Domu Mirkovec,Patuljci) te posjet maskiranih i zajedničko druženje u Šestinskom dolu
· turnir u društvenim igrama ( šah, pikado, bela ) u domu Bidružica  

· organiziranje križnog puta s članovima Udruge Kap dobrote iz Zagreba, nakon čega je uslijedilo zajedničko druženje te podjela poklona korisnicima od strane članova Udruge

· obilježavanje Uskrsa uz Uskrsnu predstavu smještenih korisnika pod nazivom „O uskrsnom zecu“

· kviz znanja i neznanja ( nekoliko kola u ožujku i travnju)

· priprema korisnika za sudjelovanje na međudomskom natjecanju na razini Hrvatske u pjevanjupod nazivom «Domosong » u domu Turnić
· glazboterapija – slušanje klasične i glazbe po željama korisnika ( nekoliko puta  tjedno u prostoriji radnog terapeuta) 

· sudjelovanje na sportskim društvenim igrama u domu Osijek
· održavanje Svete mise u Domu ( tijekom godine )

-    poludnevni izleti  u obližnja svetišta ( Sv. Vid, Marija Bistrica )
-    poludnevni odlazak u kupnju, šetnju i druženje korisnika koji su najviše radno 

     okupirani u domu i koji su bili zainteresirani za ovakav vid okupacije

· proslava Dana obitelji u svibnju 2018. godine uz predstavu „Nekad i sad „  i  program  u izvođenju korisnika, te prodajnom izložbom radova korisnika

· domski turnir u belotu ( nekoliko kroz godinu )

· domski turnir u pikadu ( nekoliko kroz godinu )

· ljetovanje korisnika u Novom Vinodolskom (09.07. -16.07. 2018.)

· obilježavanje Međunarodnog dana starijih osoba

· odlazak u kazalište Kerempuh sa korisnicima: „ Više sreće drugi put „, Političko vjenčanje „

· odlasci u kino u Zagreb s korisnicima

· druženje korisnika sa učenicima Srednje medicinske škole iz Pregrade te učenicima Područne škole Lepajci
· sudjelovanje u nogometnom truniru u Orehovici

· sudjelovanje u turniru u boćanju u organizaciji doma Motovun
· organiziranje kestenijade u Domu

· sudjelovanje na gljivarijadirijadi u Loborgradu 

· sudjelovanje na kestenijadi u domu Bidržica uz natjecanje
· organiziranje dviju likovnih kolonija u domu s Udrugom građana iz Zagreba i likovnim umjetnicima Likovne akademije iz Zagreba
· zabavno natjecanje u igri «Uzmi ili ostavi»

· odlazak na groblje  Sveti Križ Začretje i Zagreb

· posjete korisnika članovima svoje obitelji u srodnim domovima

· Božićna priredba u Domu  u izvođenju korisnika i str. radnika uz predstavu na temu rođenja Kristova, širenja ljubavi, mira, dobra, blagostanja,međusobnog uvažavanja, pomaganja i osnaživanja za sve što nam život nosi uz predstavu pod nazivom              „ Svjetlo se ne smije ugasiti„

· Božićna priredba – poklon Udruge građana iz Zagreba uz podjelu čestitki i podjelu obilja voća i slatkiša

· nabavka i podjela Božićnih poklona korisnicima

· odlazak na Advent u  Zagrebu s grupom korisnika

· predstava u domu - poklon ADS Sveti Križ Začretje pod nazivom „Poštene žene“

· doček Nove Godine  

Zdravstvena zaštita korisnika također se redovito provodila tijekom godine 2018. 

Primarnu zdravstvenu zaštitu našim korisnicima pruža liječnik primarne zdravstvene zaštite u našoj domskoj ambulanti jednom tjedno. 

Stomatološke usluge pružaju se našim korisnicima u stomatološkoj ambulanti u Svetom križu Začretje.

 Ostale specijalističke preglede korisnici obavljaju po potrebi u  obližnjim bolnicama. 

Tijekom godine 2018. je bilo hospitalizirano 39  korisnika , od toga u PB Vrapče 

25 korisnika, u OB Zabok 11 korisnika,  u bolnici Magdalena, Krapinske Toplice 1 korisnik,  i bolnica Klenovnik 2 korisnik.


Dom pruža također vaninstitucionalnu skrb starijim osobama u obliku pružanja usluga dostave obroka u kuće, od 2000. godine , kada smo počeli sa dostavom, a na dan 31.12. 2017. godine bilo je 26 korisnika takve usluge.



U realizaciji programa rada u podružnici Mirkovec sudjelovalo je 31 stalno zaposlenih i 3 radnik na određeno vrijeme.
U Mirkovcu, 15.01. 2019.




Predstojnik Doma







Josipa Kamenečki-Leljak







mag. soc. rada
PRILOG 7: Izvještaj o radu radnog terapeuta u Domu Mirkovec za 2018. godinu

Vođena planom i programom rada za 2018. godinu, ali i okolnostima koje neminovno utječu na provedene aktivnosti kao i rezultate rada radnog terapeuta, bacc.therap.occup. Višnja Šimec je tijekom navedene godine izvršila sljedeće poslove i radnje:

· RADNO TERAPIJSKE AKTIVNOSTI:

Radno terapijske aktivnosti bile su podijeljene na tri osnovna područja: 

1. samozbrinjavanja

2. produktivnosti 

3. aktivnosti slobodnog vremena 

1. AKTIVNOSTI SAMOZBRINJAVANJA

Cilj rada bio je: obavljanje aktivnosti samozbrinjavanja samostalno i/ili uz pomoć radnog terapeuta te uz korištenje adaptivnih pomagala  obzirom na sposobnosti korisnika i korištenje očuvanih sposobnosti u najvećoj mogućoj mjeri, usvajanja higijenskih navika i proaktivnog zdravstvenog ponašanja s krajnjim ciljem poboljšanja kvalitete života korisnika.

Individualan terapijski rad s polupokretnim i nepokretnim korisnicima s dijagnozama moždanog udara, intelektualnim teškoćama, MS, demencije – pozicioniranje, adaptivne tehnike, bilateralne aktivnosti, edukacija o vježbama za šaku, vertikalizacija uz pomoć ortopedskih pomagala, transferi, aktivnosti za poticanje fine motorike.

Radno terapijski tretman sastojao se od: procjene, edukacija korisnika o korištenju adaptivnih pomagala i pribora i njihovo korištenje, edukacije i primjeni adaptivnih tehnika, pravilno pozicioniranje korisnika ( krevet, stolica, kolica ) 
Aktivnosti  samozbrinjavanja provodile: su se u sobi korisnika, u krevetu korisnika, u  kupaonici i brijačnici

U tretmanu aktivnosti samozbrinjavanja bilo je uključenooko 15 korisnika 

2. AKTIVNOSTI PRODUKTIVNOSTI

Cilj rada bio je:  razvijanje psihosocijalnih vještina i postizanje što većeg  stupanja samostalnosti te razvijanje osjećaja vrijednosti i pripadnosti zajednici kako i stvaranje pozitivne slike o sebi i razvijanje samopoštovanja.

Motiviranje korisnika, okupljanje te vođenje različitih produktivnih aktivnosti u Domu ovisno o periodu u godini (čišćenje snijega, košnja trave, čišćenje podruma, održavanje domskih prostorija, čišćenje kruga doma od otpadaka te formiranje uloge eko-redara, pomaganje polupokretnim i nepokretnim korisnicima) te suradnja sa stručnom službom i ostalim radnicima glede istog
Radno terapijski tretman sastojao se od: edukacije i savjetovanja  korisnika ( učenje aktivnosti  po koracima ), poticanju  i uključivanju zainteresiranih korisnike u navedene aktivnosti  obzirom na njihove mogućnosti i interese

U tretmanu aktivnosti produktivnosti bilo je uključenooko 25korisnika 

3. AKTIVNOSTI SLOBODNOG VREMENA

Cilj rada bio je: aktivno provođenje slobodnog vremena korisnika Doma, razvijanje socijalnih vještina i grupne interakcije, integracija u lokalnu zajednicu, usvajanje novih znanja i vještina.

Organiziranje i vođenje kreativnih radionica tematski vezanih za period u godini ili nadolazeća događanja u Domu (Fašnik, Valentinovo, Uskrs, Dan obitelji, godišnja doba, Božić). Sudjelovanje i vođenje aktivnosti dramskog i glazbenog izričaja pripremane za određene prigode (Valentinovo, Uskrs, Dan obitelji, Božić). 

Pripremanje korisnika za sudjelovanje na različitim međudomskim natjecanjima kao što su Domosong, sportski turniri i turniri u društvenim igrama (osmišljavanje plesne koreografije, scenografije, kostimografije, plesni treninzi, probe pjevanja, sportski treninzi, domska natjecanja u društvenim igrama) te suradnja sa stručnom službom i ostalim radnicima glede istog.

Organiziranje različitih aktivnosti slobodnog vremena (odlasci na izlete, kupovinu, kino i sl.) 

Radna terapija organizirana je: kroz grupne i individualne aktivnosti. Grupne aktivnosti uglavnom su se odnosile na aktivnosti koje su organizirane u skladu s mogućnostima i interesima korisnika. Tako postoje :

· Društvene igre (stolni nogomet, bella, šah, tombola, čovječe ne ljuti se i sl.)

Program grupe pohađalo je prosječno 10 korisnika, grupa  se je odvijala tri put tjedno u prostoriji predviđenoj za radno-okupacijsku terapiju.

Ciljevi grupe bili su: poboljšanje kognitivnih sposobnosti (trening pažnje i koncentracije, učenje, pamćenje, orijentacija, rješavanje problema, započinjanje i završavanje aktivnosti, stvaranje koncepta, inteligencija),  poboljšanje motoričkih komponenti, razvijanje grupne kohezije i unapređenje komunikacije, socijalizacija (širenje kruga prijatelja), podizanje kvalitete života i organizirano slobodno vrijeme.

· Kreativne radionice

Program kreativnih radionica pohađalo je prosječno 12 korisnika. Program se provodio tri puta tjedno u prostoriji predviđenoj za radno-okupacijsku terapiju, te jednom tjedno na ženskom stacionaru. Organizirane su dvije kreativne radionice u suradnji s Udrugom „Zajedno u ljubavi“.

Ciljevi grupe bili su: razvijanje kreativnosti, samoizražavanje, razvijanje apstraktnog mišljenja,podizanje razine fine i grube motorike, širenje interesa, razvoj i implementacija socijalnih vještina, uvid u vlastite sposobnosti, podizanje samopouzdanja.

Sadržaji rada grupe: izrada ukrasnih predmeta,oslikavanje, izrada nakita, izrada prigodnih čestitki i sl.

· Izrada  ručnih radova (vez na platnu, šivanje srca, jastučića i sl.)
U izradi ručnih radova sudjelovale su  2 korisnice. Korisnice su se bavile izradom ručnog rada u svojim sobama i boravku, neovisno o vremenskom periodu.

Cilj izrade ručnih radova: očuvanje fine motorike šake (navođenje konca u iglu, šivanje), održavanje stečenih znanja i sposobnosti, osmišljavanje svrsishodnog i korisnog provođenja vremena, razvijanje kreativnosti i poticanje na druženje.

· Organizirana šetnja prirodom

U suradnji s fizioterapeutom organizirana šetnja prirodom provodila se je jednom tjedno u trajanju od 60 minuta. Bilo je uključeno oko 12 korisnika.Vođeni željama korisnika šetali smo uz jezero i perivoj Doma.

Cilj šetnje: očuvanje i podizanje tjelesne kondicije, održavanje socijalnih kontakta, širenje interesa, svrsishodno provođenje vremena

· Organizirane sportske aktivnosti

U suradnji s fizioterapeutom sportske aktivnosti provodile su se jednom tjedno (tijekom lijepog vremena) na igralištu Doma u trajanju od 60 minuta. Sportske aktivnosti bile su usmjerene na: nogomet, graničar, dodavanje loptom i sl.. Bilo je uključeno oko 10 korisnika.

Ciljevi grupe bili su : održavanje i podizanje funkcije motoričkih komponenti izvođenja aktivnosti svakodnevnog života ( gruba koordinacija, prelaženje medijalne linije, lateralnost, bilateralna integracija, motorička kontrola, praksija, fina koordinacija/spretnost, vizualno motorička integracija), održavanje i podizanje funkcije neuromišićnih komponenti izvođenja aktivnosti svakodnevnog života ( refleksi, opseg pokreta, snaga, mišićni tonus, snaga, izdržljivost, posturalna kontrola i prilagodba), situacijsko učenje i usvajanje novih vještina i tehnika,  socijalizacija, podizanje samopouzdanje, uvid u vlastite sposobnosti, pripreme za sudjelovanje na natjecateljskom  turniru (nogomet)

· Plesni dan
U suradnji  s fizioterapeutom jednom tjedno organiziran je „Plesni dan“ u boravku koroisnika ili u prostoriji predviđenoj za radno-okupacijsku terapiju u trajanju od 60 minuta. U aktivnosti prosječno je bilo uključeno oko dvanaest korisnika. 

Cilj „Plesnog dana“: očuvanje i podizanje tjelesne kondicije, održavanje socijalnih kontakta, širenje interesa, svrsishodno provođenje vremena

Individualne aktivnosti odnosile su se na posuđivanje knjiga u knjižnici Doma, na individualni rad i pristup radnog terapeuta korisnicima u stacionaru (muškom i ženskom) koji zbog zdravstvenog stanja nisu u mogućnosti sudjelovati u grupnim aktivnostima  ili nemaju interesa za rad u grupi.

Zbog nedostatka materijalnih sredstava radionica kuhanja i kompjuterska radionica nisu ostvarene kroz 2018. godinu

· RAD VAN USTANOVE

· Sudjelovanje na projektu „Psihosocijalna podrška i rehabilitacija“
· Rad u matičnoj kući u Zagrebu, Šestinski dol 53

· Nabavka kreativnog materijala za radno terapijske i okupacijske aktivnosti

· EVALUACIJA RADA

· Sudjelovanje na  dnevnim sastancima stručnih radnika 

· Sudjelovanje na  sastancima s ravnateljem

· Sudjelovanje na  sastancima skupa korisnika

· Sudjelovanje na  sastancima stručnog Vijeća Doma

· POSLOVI VOĐENJA DOKUMENTACIJE

· Vođenje evidencije o izdavanju kreativnog materijala i posudbi knjiga korisnicima

· Vođenje evidencije o radu korisnika van Doma

· Sastavljanje radno terapijske dokumentacije ( okupacijski profil, modificirane procjene i sl. )

· Vođenje dnevnika rada, radno-terapijske dokumentacije, sastavljanje programa rada grupa i ostale dokumentacije Doma
· STRUČNO USAVRŠAVANJE I EDUKACIJA

· Individualno putem stručne literature i stručnih časopisa

· Sudjelovanje na raznim stručnim predavanjima i seminarima

· Sudjelovanje na stručnim predavanjima u sklopu trajnog usavršavanja provođenog od strane HKZR-a ( Hrvatska Komora Zdravstvenih Radnika )

· Obilazak i razmjena iskustva sa srodnim ustanovama

U Mirkovcu, 07. siječnja 2019.

Višnja Šimec, bacc.therap.occup.
PRILOG 8: Izvještaj o radu fizioterapeuta Doma za odrasle osobe Zagreb u 2018. godini 
U Domu za odrasle osobe radi jedan fizioterapeut na dvije lokacije: jedan dan u  Zagrebu, Šestinski dol, a četiri dana u podružnici Mirkovec. Rad se odvija u  jutarnjoj smjeni u vremenu od 7,00 – 15,00 sati, te jedan dan od 10 – 18,00 sati. 


Fizioterapeut je učlanjen u komoru fizioterapeuta i redovito pohađa stručna predavanja.

Fizikalna terapija provodi se kao skup aktivnosti s ciljem očuvanja i podizaja kvalitete življenja, povećanje samostalnosti pojedinca na području lokomotornog sustava u svrhu sprečavanja kontraktura, te prevencija dekubitusa, a glavni fizioterapeutski cilj je očuvanje pokretnosti korisnika kao i osposobljavanje čim većeg broja korisnika za samostalan hod sa i bez ortopedskih pomagala.

Rad fizioterapeuta odvija se u prostoriji za fizikalnu terapiju koja je u godini 2013.  dovršena i opremljena s jednim krevetom, stolicama, multifunkcionalnim loptama, novim utezima, biciklom, tens aparatom ( prijenosnim ), muzičkom linijom. Prostor je u 2014. godini dodatno   opremljen sa velikim zidnim ogledalom, švedskim ljestvama, ekspanderom i rastezljivim  trakama. Prostor koriste i medicinske sestre za previjanje korisnika, vađenje krvi, davanje i. m. injekcija budući je ambulanta doma dislocirana. Po potrebi isti prostor koriste izuzetno i dr. opće prakse.

Korisnici

Korisnici fizikalne terapije su pokretni, polupokretni i nepokretni. Fizikalna terapija je organizirana u preventivne i kurativne svrhe. Najčešće dijagnozekorisnika:

· Stanje nakon CVI ( hemiplegija, hemipareza)

· Stanje nakon ugradnje endoproteze kuka

· Stanje nakon frakture ruku ili nogu

· Stanje nakon amputacija

· Stanje nakon operativnih zahvata

· Stanje težih neuropsiholoških promjena 8 depresija, demencija)

· Stanje upalnih kroničnih degenerativnihpromjena svih zglobova

· Multipla skleroza

Terapijske tehnike koje se primjenjuju:

· Kineziterapija

· Elektroterapija – tens

· Krioterapija

· Manuelna mišična asaža

Fizikalna terapija je aktivnost u kojoj se treba obratiti pozornost na slijedeće faktore:

·   Prikupljanje informacije od korisnika i ev. Obitelji

· Motivacija korisnikažpostavljanje cilja – kratkoročnih i dugoročnih ovisno o     

    zdravstvenom stanju pacijenta

·   Individualna procjena, tretman,evaluacija


Rad fizioterapeuta odvija se i na stacionarnim  odjelima tj. odjelima pojačane njege. U 2018. Godini u tretmanu fizikalne terapije bilo je 13-15 korisnika dnevno.
Radi se individualno i grupno.

Individualni rad: obuhvaća vježbe za ruke i noge, vježbe razgibavanja, vježbe za cirkulaciju, vježbe disanja ( kraj otvorenog prozora), statičke vježbe, vježbe za hemiparezu, vježbe nakon fraktura ( po programu postepeno ), vježbe sjedenja, ustajanja, stajanja, vježbe hodanja uz pomoć fizioterapeuta ili pomagala u raznim dijelovima doma ( soba, hodnik, dvorište ) radi hoda uz i niz stepenice, ravan ili neravan teren, vježbe aktivnosti svakodnevnog života ko što su češljanje, kopčanje gumba, otvaranje i zatvaranje vrata ili slavine, a sve ovisi o mogućnostima korisnika. Provodi se i masaža

U prostoru za fizikalnu terapiju provode se i vježbe s pomagalima, vježbe s otporom, vježbe balansa, vježbe istezanja, tretmani krioterapije, gelotripsije, kupke,  kao i elektroterapija. Vježbe se provode u ležećem, sjedećem i stojećem položaju.
Grupni rad obuhvaća vježbe cijelog tijela. 

Provodi se jutarnja grupna gimnastika u suradnji s radnim terapeutom s korisnicima u dvorištu 8 za ružna vremena u prostoriji dnevnog boravka i to u trajanju od 30 minuta ( 7,15 – 7,45 ). Prosječno je vježbalo 15-17 korisnika i to četiri puta tjedno.

Grupna gimnastika žene stacionar ( sa i bez pomagala ) 30 minuta, tri puta tjedno ( 8,00-8,30 ). Prosječno je vježbalo 13 korisnica.

Vježbe hoda ženskih korisnica na stacionaru, tj. Poticanje na kretanje radi neaktivnosti, 30 minuta jednom tjedno- ponedjeljak (16,00 – 16,30 ).

60 – 90 minuta ponedjeljkom u popodnevnom terminu ( 16,30 -  ) rezervirano je vrijeme za razne igre na otvorenom ili u zatvorenom prostoru ( ovisno o vremenu ) i/ili za vježbanje s korisnicima u prostoru za fizikalnu terapiju ( posebice onih koji su neaktivniji ).

U suradnji s radnim terapeutom provedeno je nekoliko rekreativnih šetnji – grupe od 12 – 16 korisnika  ( 60 minuta ) okolicom Doma. Također su provedene i sportske aktivnosti prilikom izleta na Sv. Vid.

U 2018. godini u Mirkovcu je umrlo 6 korisnika uključenih u fizikalnu terapiju.

U Zagrebu ( Šestinski dol ) se isto provodi individualni i grupni rad.

Individualni rad se provodi u sobama korisnika na krevetu sa njih 6 u trajanju od po 20,30 i 45 minuta. Provodile su se vježbe hoda, vježbe aktivnosti svakodnevnog života samostalno ili uz pomoć s ciljem poboljšanja kvalitete života korisnika
Grupni rad u obliku grupne gimnastike u dnevnom boravku u trajanju od 60 minuta (18 korisnika).Povedene su i tri rekreativne šetnje u trajanju od 60 minuta  ( grupa 5-6 korisnika).

Fizioterapeut aktivno surađuje s medicinskim osobljem, njegovateljima, radnim terapeutom, socijalnim radnicima i  kućnim majstorom u svrhu poboljšanja kvalitete svoga rada. 
Fizioterapeut surađuje aktivno s radnim terapeutom. Sudjeluje u dnevnim sastancima stručnih radnika, na sastancima skupa korisnika, sastancima Stručnog vijeća Doma.
Fizioterapeut  provodi dezinfekciju pribora i pomagala te vodi dnevnu i ostalu dokumentaciju.

Fizioterapeut se po potrebi uključuje i u ostale kulturno zabavne i rekreativne aktivnosti u domu kao što su sudjelovanje u predstavama, folklornim nastupima, domoplesu, domosongu i sl. 

Kako je 2018. godina bila godina obilježena povećanim brojem bolovanja i nedostatkom medicinskog kadra, fizioterapeut je po nalogu neposrednog rukovoditelja bio raspoređivan na poslove pratnje  korisnike na specijalističke preglede u bližoj i daljnjoj okolici doma, sudjeloanje pri smještavanju korisnik u krevet, hranjenju korisnika koji to me mogu sami i sl..

I nadalje je potrebno raditi na sustavnom motiviranju korisnika na primjerene i prilagođene tjelesne aktivnosti u svrhu održavanja i/ili poboljšanja psiho-fizičkog zdravlja.
Fizioterapeutu su omogućeni redoviti sanitarni pregledi kao i sudjelovanje na stručnim predavanjima sa ciljem stručnog usavršavanja  u sklopu redovnog usavršavanja provođenog od strane Hrvatske komore fizioterapeuta, te individualno putem stručne literature – a poradi poboljšanja i napredovanja rada fizikalne medicine  u našoj ustanovi. Razmjena iskustva sa kolegama iz srodnih ustanova također je način usvajanja novih spoznaja koji je fizioterapeutu, kao i ostalim stručnim radnicima omogućen u Domu. 

U Mirkovcu, 15.01. 2019.






Fizioterapeutski tehničar







Majerić Renata 

PRILOG 9: Izvješće o radu skupa korisnika za 2018. godinu (Dom Zagreb i Mirkovec)
U okviru stručnog programa rada tijekom 2018. godine održano je dvadesetpet sastanaka vijeća korisnika. Sastanci su se održavali uglavnom u prostorijama dnevnog boravka Doma, a prema potrebi sve novonastale probleme ili događanja odrađivali smo kraćim tjednim sastancima.

Predsjednik vijeća korisnika je gospodin Marijan Cmrečak, a zapisničar gospodin Kristijan Cvetko.

Ove godine imali smo i reizbor za predstavnika korisnika u Upravno vijeće Doma. Korisnici su i nadalje izabrali socijalnu radnicu Dariju Milošević, zaposlenicu Centra za socijalnu skrb Zagreb, Podružnica Črnomerec. Gospođa Darija bila je predstavnica korisnika i u prethodnom mandatu, korisnicima je dobro poznata i zadovoljni su njenim izborom.

Na vijećima korisnika raspravljalo se o životu u Domu i van Doma, problemima s kojima se susrećemo, međusobnim sukobima, odnosima, razumijevanju, kompromisima… Dogovarali smo zajednička događanja van Doma (razna natjecanja u drugim Domovima, odlaske u kazalište, šetnje, na Advent).

Većina korisnika redovito je sudjelovala na sastancima te vrlo aktivn, često dajući konstruktivne prijedloge i rješenje problema.

U Zagrebu, 14.01.2018.




Melita Vrdoljak, mag. soc. rada

PRILOG 9a: Izvješće o radu skupa korisnika korisnika podružnice Mirkovec  za 2018.  godinu

           U okviru stručnog programa rada tijekom 2018. godine održana  su 36 sastanka  skupa korisnika Podružnice Mirkovec.

            Sastanci su se održavali jednom tjedno, i to petkom,  s početkom u 10 sati,  i njima prisustvuje većina korisnika i zaposlenici prisutni taj dan na poslu.

            Na sastancima skupa, naglasak je bio na organizaciji života u domu kao i problemima vezanim uz to.

Iako je uglavnom na dnevnom  redu tekuća problematika i nekolicina korisnika koji se  spominju kao inicijatori svih loših događanja u domu, neki korisnici redovito  dolaze na sastanke vijeća korisnika, aktivno sudjeluju u njezinom radu, dok određeni nikada ne dođu, čak i kada ih se natjera ubrzo napuštaju sastanke.

Naravno da se na sastancima skupa korisnika dotiču i ostale teme iz kulturnog, političkog i javnog života, planiraju i dogovaraju kraći izleti, posjeti kazalištu, kinu, mogućnosti organiziranja nekih drugih događanja u domu i izvan doma, posjeti grobljima ili članovima obitelji korisnika, dogovaranja programa obilježavanja određenih svetkovina, informiranje i omogućavanje korisnicima da  ostvaruju svoja građanska prava. 

Iz tog razloga smatramo da je  postignuta svrha održavanja istih, te je poželjno i nadalje održavati takav oblik asocijacije korisnika .

U Mirkovcu, 03.01.2019.




Josipa Kamenečki-Leljak








mag. soc. rada
PRILOG 10: Izvještaj o radu Socio-terapijske grupe žena u Domu Mirkovec za 2018. godinu 
           U Podružnici Mirkovec u toku 2018. godine održano   je  25  sastanaka socio-terapijske grupe žena. Grupa je brojila 14  članica i održavala se jednom tjedno-ponedjeljkom, u trajanju od jednog sata ( često i duže ), na gornjem ženskom holu – koji njima služi i kao  mali dnevni boravak. Broj članica se  u toku godine nije bitno promijenio, osim što je Barbara Čukelj neko vrijeme  bila zbog pogoršanja zdravstvenog stanja  smještena na stacionaru.

         Ciljevi u radu s ovom grupom bili su druženje korisnica, usvajanje i poboljšanje navika održavanja osobne higijene, higijene prostora, usvajanje prihvatljivog socijalnog ponašanja te stvaranje boljih međuljudskih odnosa, zajedničko rješavanje problema, edukacija o raznim temama, igranje igara i sl.

    U našim razgovorima obrađivale smo razne teme- o osobnoj higijeni, kulturi oblačenja,  higijeni prostora, o prihvatljivom socijalnom ponašanju ( bonton, pozdravljanje, poštivanje starijih, ponašanje za stolom ), odnosima među korisnicima.  Često smo rješavale zajednički i konfliktne situacije do kojih  bi došlo prethodnih dana, razgovarale o društvenim zbivanjima, TV  programu i dr.

U više navrata obrađivane su neke teme vezane uz očuvanje zdravlja, gdje sam se   često koristila medicinskom literaturom i časopisima- npr. o gripi i prehladama, pretilosti, visokim temperaturama zraka i zdravlju, pušenju i štetnosti za zdravlje i sl. Kontinuirano sam  pratila  tjelesnu težinu svih članica , te sam ih obzirom na to poticala na više kretanja, smanjenje obroka i sl.

  Zajednički smo obilježile i neke datume i blagdane – pr. Valentinovo, fašnik, Uskrs, Božić na način da smo zajednički izrađivale ukrase i uređivale taj njihov prostor, zajednički smo kitile bor, čistile orahe za kolače koje su skupili korisnici pod našim orasima, pjevale, razgovarale o tome kako  su se blagdani  nekada obilježavali u njihovim domovima a  kako se to obilježava sada ,pekle palačinke i uštipke.

     Korisnice jako vole igrati i razne igre – pr. tombolu, pogađanje riječi, zamišljenog predmeta, osobe,   i  sl., a ponekad smo se za lijepa vremena zajednički i prošetale prirodom, uređivale  cvjetnjak i sl.

U Mirkovcu, 03.01.2019.

Voditelj grupe
Jurina Danica

PRILOG 10a: Izvještaj o radu terapijske grupe psihotičara u Domu Mirkovec za 2018. godinu
U  okviru stručnog programa  rada tijekom 2018. godine održano je 29 sastanaka  terapijske

grupe  psihotičara.

Sastanci su se održavali jedanput tjedno, i to ponedjeljkom s početkom 10:30 sati i njima su prisustvovali članovi grupe.

Na sastancima  grupe psihotičara naglasak je bio uglavnom trenutačno psihofizičko zdravstveno stanje, pravovremeno uzimanje ordinirane psihijatrijske terapije, povremene kontrole kod specijaliste psihijatra, redovito održavanje osobne higijene  samostalno te uz pomoć medicinskog osoblja., organizacija života u domu kao i problemima vezanim uz to.

Naravno da se i na  sastancima grupe dotiču i ostale teme iz kulturnog, političkog i javnog života, posjeti članovima obitelji korisnika.

Iz svih ovih razloga smatram da je postignuta svrha održavanja ovakvih sastanaka, te je poželjno i nadalje održavati takav oblik  asocijacije korisnika koje se pokazalo pozitivno i učinkovito, jer treba znati slušati sugovornike, imati socijalnu osjetljivost za druge te podržavati njihove ideje

U Mirkovcu 03. 01. 2019.      
Voditelj grupe  Marija Roginić bacc. med. tehn.
PILOG 10b: Izvještaj o radu Socio-terapijske alko-grupe u Domu Mirkovec za 2018. godinu
      U Podružnici Mirkovec u toku 2018. godine održano je svega 12  sastanaka socio-terapijske ALKO-grupe. Grupa je  brojila 6 članova, no u 6. mjesecu umro nam je jedan član, održavala se jednom  tjedno- utorkom, u trajanju od jednog sata, u  podrumskom prostoru radne terapije ili u prostoru  fizioterapije.  Sastanci  se često nisu održali- iz razloga odsutnosti voditelja ili kad bi se termin sastanka poklopio s nekim drugim zbivanjem  u domu ( pr. Sveta Misa, kestenijada,  maskenbal, božićna priredba i dr. ), ili je broj  članova koji su mogli doći na sastanak bio  mali ( jedan , dva ) pa isti nije imalo smisla održati. Moram napomenuti da su članovi  grupe  vrlo aktivni u aktivnostima  košnje, održavanja okoliša, pomoć domaru i skladištaru  Doma, čak jedini od korisnika koji još  mogu obavljati takove aktivnosti, pa  za lijepa vremena   i termin održavanja grupe koriste za  isto.
                Ciljevi u radu s ovom grupom bili su smanjenje konzumiranja alkoholnih pića, apstinencija, edukacija o bolesti, uspostavljanje boljih odnosa među korisnicima, praćenje društvenih zbivanja i sl.
               Rad se  provodio na način:

1. Prozivka –prisutnih članova, što je vršio voditelj grupe

2. Predstavljanje novih članova  

3. Predavanje po određenoj temi

4. Diskusija o tekućim problemima

Obrađivali smo teme vezane uz pijenje alkohola- što je alkoholizam, oštećenja zdravlja kao posljedica pijenja alkohola, socijalne posljedice alkoholizma,  ljubomornost alkoholičara, demencija i sl, teme vezane uz  očuvanje zdravlja – pr. pušenje- štetnosti, kako prestati, pretilost, hrkanje i sl,  teme vezane uz  društvena zbivanja. 

Razgovarali smo i diskutirali o zbivanjima u domu, lijepim i manje lijepim stranama domskog života, osobnoj higijeni, njihovim problemima, željama,  potrebama,prijateljstvu.

Za lijepa vremena  smo prošetali do jezera gdje smo uživali u prekrasnoj prirod

U  Mirkovcu 03.01.2019.







  Voditelj grupe






                           Danica Jurina

